Permohonan Ahmad Maslan didengar 9 Julai

KUALA LUMPUR: Mahkamah Sesyen di sini menetapkan 9 Julai untuk mendengar permohonan Ahli Parlimen Pontian Datuk Seri Ahmad Maslan untuk membatalkan pertuduhan pengubahan wang haram dan memberi penyataan palsu yang dihadapinya.

Hakim Azman Ahmad menetapkan tarikh itu ketika pengurusan kes di hadapannya semalam.

Peguam Hamidi Mohd Noh yang mewakili Ahmad sebelum itu memberitahu mahkamah bahawa kedua-dua pihak telah memfailkan hujahan berhubung permohonan anak guamnya di mahkamah.

Timbalan Pendakwa Raya Mohd Mukhzany Fariz Mohd Mokhtar mengesahkan perkara itu.

Mohd Mukhzany Fariz yang dibantu Timbalan Pendakwa Raya Siti Noor Hafizan Zakaria, turut memaklumkan kepada mahkamah bahawa pihaknya telah menyerahkan dokumen-dokumen berkaitan kepada pihak pembelaan pagi semalam.

Ahmad, 54, didakwa telah melibatkan diri dalam pengubahan wang haram dengan cara tidak melaporkan pendapatan sebenar berjumlah RM2 juta yang diterima daripada bekas Perdana Menteri Datuk Seri Najib Tun Razak kepada Lembaga Hasil Dalam Negeri (LHDN) dalam Borang Nyata Cukai Pendapatan Bagi Tahun Taksiran 2013 yang bertentangan dengan Seksyen 113(1)(a) Akta Cukai Pendapatan 1967.

Bekas timbalan menteri kewangan itu didakwa telah menerima wang itu daripada Najib, yang dipercayai sebagai hasil daripada aktiviti yang menyalahi undang-undang, melalui cek AmIslamic Bank Berhad bertarikh 27 Nov 2013, dan cek itu telah ditunaikan sendiri oleh Ahmad, pada hari yang sama.

Perbuatan itu didakwa dilakukan di LHDN, Cawangan Duta, Kompleks Pejabat Kerajaan, Jalan Tuanku Abdul Halim pada 30 April, 2014.

Pertuduhan dikemukakan mengikut Seksyen 4(1)(a) Akta Pencegahan Pengubahan Wang Haram dan Pencegahan Pembiayaan Keganasan 2001 yang membawa hukuman denda tidak melebihi RM5 juta atau penjara maksimum lima tahun atau kedua-duanya sekali, jika sabit kesalahan.

Bagi pertuduhan kedua, Ahmad didakwa  telah memberi penyataan palsu kepada Suruhanjaya Pencegahan Rasuah Malaysia (SPRM) semasa percakapannya dirakam oleh pegawai penyiasat SPRM iaitu Ketua Penolong Kanan Penguasa Mohd Zairi Zainal, berhubung isu itu di bilik sidang media, Bangunan Parlimen, Jalan Parlimen di sini antara jam 2.45 hingga 3.30 petang pada 4 Julai   2019.

Pertuduhan   mengikut Seksyen 32(8)c) Akta Pencegahan Pengubahan Wang Haram yang membawa hukuman denda tidak melebihi RM3 juta atau penjara maksimum lima tahun atau kedua-duanya, jika sabit kesalahan. – Bernama

See author's posts


Mbappe mahu kekal di PSG, beraksi di Olimpik Paris

PARIS: Kylian Mbappe berkata dia akan kekal sebagai pemain Paris Saint-Germain musim depan walaupun masa depannya sentiasa menjadi spekulasi ketika bintang Perancis itu berharap dapat bermain untuk negaranya pada Olimpik Paris 2024.

Ditanya di mana dia melihat dirinya bermain musim depan dalam temubual bersama siaran televisyen France 3 semalam, Mbappe membalas: “Di Paris Saint-Germain. Saya orang Paris, saya ada kontrak sama seperti Paris Saint-Germain.”

Mbappe menandatangani kontrak baharu bersama PSG pada penghujung musim lalu yang akan mengekalkannya di kelab milik Qatar itu hingga 2025, walaupun media Perancis melaporkan tahun lalu bahawa perjanjian itu ada pilihan dan bergantung pada pemain.

Dia menyertai PSG pada 2017 dari Monaco dan masih berharap dapat menang Liga Juara-Juara bersama kelab tempat kelahirannya.

“Saya sudah sekali berada di final dan separuh akhir. Saya sudah berada di suku akhir, kelompok 16 terakhir. Saya sudah lakukan apa sahaja kecuali memenanginya,” katanya.

Pemenang Piala Dunia bersama Perancis pada 2018 dan naib juara pada tahun lalu itu berkata “impiannya” adalah mewakili negaranya pada Olimpik Paris.

“Saya harap dapat berada di sana. Semua orang tahu saya sentiasa menyimpan impian bermain di Sukan Olimpik tetapi ia tidak bergantung kepada saya,” katanya.

Kelab kebiasaannya tidak melepaskan pemain untuk beraksi di Olimpik kerana ia bukan sebahagian daripada kalendar perlawanan antarabangsa FIFA. – AFP

See author's posts


LEBIH 600 DIPAKAIKAN ‘TAG’

SIBU: Penduduk di Flat Sibu Jaya dipakaikan gelang putih (tag) kuarantin oleh Kementerian Kesihatan (KKM) selepas menjalani ujian calitan pengesanan Covid-19 di ruang terbuka berhampiran Flat Sibu Jaya, semalam.

Menurut sumber dari Pejabat Kesihatan Bahagian Sibu, pemakaian gelang putih itu adalah arahan baharu daripada Jawatankuasa Pengurusan Bencana Negeri (JPBN).

Sehubungan itu, tegasnya, mereka perlu menjalani kuarantin selama 14 hari di rumah dan tidak dibenarkan keluar rumah.

“Mereka (memakai gelang putih) perlu duduk di rumah, kecuali untuk membeli makanan iaitu hanya seorang wakil dibenarkan, iaitu pergi dan balik sahaja.

“Mereka mungkin akan dibenarkan keluar rumah selepas ujian calitan kali kedua atau selepas 14 hari mereka berasa sihat,” katanya kepada pemberita, semalam.

Pemeriksaan besar-besaran di ruang terbuka berhampiran Flat Sibu Jaya bermula 9.00 pagi hingga tengah hari diadakan kerana peningkatan kes positif Covid-19 di kawasan Sibu Jaya.

Sehingga 4 Februari, pengarah Jabatan Kesihatan Sarawak Dr. Chin Zin Hing mengatakan bahawa Sibu Jaya telah mencatatkan 141 kes kumulatif Covid-19.

Terdahulu, pemeriksaan serupa telah diadakan pada 31 Januari di pasar Sibu Jaya untuk tujuan yang sama.

Namun, tiada gelang putih dipakaikan kepada orang ramai yang telah menjalani ujian pada hari tersebut.

Sementara itu, Ketua Balai Polis Sibu Jaya Inspektor Rodua Tayo menasihati penduduk Sibu Jaya yang telah menjalani ujian calitan tersebut supaya mematuhi arahan yang telah ditetapkan oleh KKM.

“Kita akan menahan mana-mana individu yang menggunakan gelang putih yang dikesan berada di kawasan awam.

“Kita akan rujuk mereka kepada pihak kesihatan untuk tindakan lanjut sebelum dihadapkan ke mahkamah,” katanya.

Oleh NURZILLA MOHAMAD

See author's posts


ENGGANG, PIPIT

MASYARAKAT Melayu memang terkenal dengan budaya berkias atau berbahasa secara berlapik.  Kiasan-kiasan yang digunakan berdasarkan pemerhatian yang mendalam akan kejadian serta kitaran hidup dalam landskap alam sekitar.  Hal yang sedemikian menerbitkan berbagai bentuk bahasa kiasan yang membawa makna tertentu sebagai teguran atau panduan dalam kehidupan.  Namun, budaya sedemikian pun turut terterap dalam budaya masyarakat lain, sama ada di negara ini, mahupun di seluruh dunia.  Misalnya bentuk idioms dalam bahasa Inggeris.

Kelainan landskap dan iklim kehidupan menyajikan kelainan bentuk perumpamaan.  Namun, hal yang jelas, terdapat kesamaan dalam mesej, teguran atau nasihat yang ingin disampaikan.  Bukan tujuan penulis untuk merungkai persoalan ini, akan tetapi sekadar meninta pandangan daripada penaakulan yang masih cetek tentang sesuatu situasi yang berlaku di sekeliling dan menautkannya dengan bentuk perumpamaan nenek moyang kita dahulu kala, di samping memugar keterujaan menghidupkan kembali amalan yang kian terhakis.

Antara perumpamaan yang dahulunya sering meniti bibir, termasuklah “enggang sama enggang, pipit sama pipit, baru boleh terbang bersama (atau mana mungkin terbang bersama)” yang membawa maksud  pergaulan hanya dengan orang yang sama taraf sahaja.  Hal yang memerihal tentang kesepadanan taraf dan kedudukan dalam strata hidup bermasyarakat.  Dalam bahasa Inggeris, terdapat padanan yang membawa pengertian yang serupa, iaitu birds of a feather, flock together.  Dalam konteks masa kini pula, perumpamaan berkenaan seakan-akan mengalami proses penyingkatan atau pemadatan menjadi “kluster”. Istilah atau perumpamaan yang wujud berdasarkan pemerhatian situasi yang berlaku semasa penularan Covid-19.  Perumpamaan ini memerihalkan tentang sikap manusia yang mementingkan taraf kedudukan sama ada dari segi kekayaan, pangkat, darjat, pendidikan mahupun pengalaman sebagai aras penanda “keberadaan” dan “kebersamaan” dalam sesuatu kelompok.  Malah, dalam institusi kekeluargaan, jodoh atau pilihan pasangan hidup turut dihalatujukan pada pengkriteriaan yang serupa.

Penulis tertarik untuk menautkan perumpamaan yang dinyatakan dengan gagasan yang diaspirasikan oleh Perdana Menteri,  Dato’ Sri Ismail Sabri Yaakob, iaitu Keluarga Malaysia yang menggariskan 3 teras utama dan 20 pengkayaan nilai yang mendasari kerajaan baharu pimpinan beliau, untuk bekerja secara bersama-sama dalam memulihkan negara daripada masalah dan kesan pandemik Covid-19. Tiga teras utama tersebut adalah Keterangkuman, Kebersamaan dan Kesyukuran.  Bagi pengayaan nilai-nilai di bawah tiga teras berkenaan, antara kaedahnya termasuklah menyemai budaya integriti dalam keluarga, menjadikan budaya amanah sebagai budaya keluarga, menjadikan prinsip keadilan sebagai teras pengukuhan keluarga dan menjadikan amalan bermusyawarah sebagai amalan keluarga. Nilai lain adalah menerapkan budaya ilmu dalam masyarakat dan keluarga, menyuburkan budaya komunikasi berhemah dalam kalangan keluarga dan masyarakat serta membina akhlak mulia seluruh anggota keluarga.

Dilihat secara mendalam, naratif sebalik gagasan tersebut tidak banyak bezanya dengan konsep perpaduan, intergrasi nasional kesepakatan atau kesaksamaan, namun diberikan penjenamaan dalam konteks peluasan dari skop pelarasan sasarannya. Sememangnya secara teorinya, gagasan berkenaan bertepatan dalam konteks landskap kepelbagaian kaum serta cakupan tadbir urus sebuah persekutuan.  Malah, Perdana Menteri sendiri menegaskan bahawa aspirasi berkenaan bukanlah sesuatu yang retorik sifatnya.

Namun secara praktikalnya, mampukah semangat kekeluargaan berkenaan diterjemahkan secara holistik dalam budaya yang masih melekat amalan “enggang sama enggang, pipit sama pipit, mana mungkin terbang bersama”?  Aspek keterangkuman dalam pelaksanaan dasar yang memberi perhatian kepada setiap lapisan masyarakat, memang tidak dinafikan perlu dilaksanakan di peringkat kerajaan.  Namun, konsep kebersamaan dan kesyukuran dilihat masih terlalu goyah.  Nilai teras berkenaan berkait rapat dengan persepsi dan emosi.  Dalam kontek negara ini, bukan sahaja enggang dan pipit yang wujud, malah terdapat spesies lain yang sama ada bersifat pemangsa   mahupun yang menjadi mangsa. Pemangsa yang “berburu” dalam kelompoknya sendiri, manakalan yang menjadi mangsa “bertempiaran” menyelamatkan nyawa masing-masing.

Budaya “pengelompokan” ini berlaku dalam setiap ranah kehidupan, sama ada dalam institusi kekeluargaan sendiri, kemasyarakatan, persatuan dan organisasi, wilayah dan malah kenegaraan.  Suatu hakikat yang tidak perlu diperinci secara mendalam.  Tuntasnya, penzahiran aspirasi yang sememangnya muluk dan wajar, agak rumit untuk selagi wujud sikap ibarat perumpamaan tersebut.  Ibarat kata pepatah Melayu “mencurah air di daun keladi” atau bahasa Inggerisnya, water off a duck’s feather.  Sekadar catatan nota penulis semata-mata.

Lindungi diri, lindungi bangsa, lindungi negara!

See author's posts


Masuk Sarawak seperti biasa

PUTRAJAYA: Orang ramai kini boleh memasuki Sarawak seperti biasa tanpa perlu memohon kebenaran   Jawatankuasa Pengurusan Bencana Negeri Sarawak, bagi pergerakan rentas negeri dan menjalani ujian saringan Covid-19 (PCR) sebelum berlepas ke negeri itu.

Kebenaran itu adalah untuk rakyat Malaysia sahaja, kata Menteri Kanan (Kluster Keselamatan) Datuk Seri Ismail Sabri Yaakob.

“Namun mereka perlu mematuhi prosedur operasi standard (SOP) yang ditetapkan, termasuk memuat turun aplikasi MySejahtera dan mengisi borang deklarasi kesihatan.

“Sampel PCR juga akan diambil secara rambang setelah tiba di pintu masuk utama negeri (udara, darat dan laut), dan mereka dinasihat   memuat turun aplikasi ‘Covid Trace Sarawak’ dan ‘Qmunity’,” katanya pada sidang media harian semalam.

Pergerakan rentas negeri ke Sarawak dari Semenanjung, Sabah dan Labuan, sebelum ini perlu mendapat kebenaran Jawatankuasa Pengurusan Bencana Negeri Sarawak, selain mengambil sampel PCR bagi membendung penularan wabak Covid-19.

Sementara itu Ismail Sabri mengingatkan, individu yang diarahkan menjalani kuarantin di rumah agar mematuhi prosedur operasi standard (SOP) yang ditetapkan, iaitu kuarantin di dalam bilik yang diasingkan bagi tempoh 14 hari.

Jelasnya, sekiranya didapati terdapat individu mengingkari arahan tersebut, mereka akan berdepan kompaun RM1,000 atau dihadapkan ke mahkamah.

“Sebenarnya proses kuarantin wajib ini mereka sepatutnya berada di dalam bilik yang diasingkan dan tidak boleh berlegar-legar dalam rumah, kerana dikhuatiri akan menjangkiti orang lain.

“Individu yang menjalani kuarantin itu perlu berada dalam bilik sendiri, makan di dalam bilik. Itu sebenarnya kuarantin di rumah, bukan boleh keluar tengok televisyen bersama ahli keluarga yang lain di ruang tamu, sebab walaupun negatif, pada hari ke-13 mereka akan disaring sekali lagi,” katanya.

Beliau berkata, seramai 478 rakyat Malaysia   telah   pulang ke tanah air   melalui Lapangan Terbang Antarabangsa Kuala Lumpur (KLIA), dari Singapura,   UAE,   China,   Bangladesh,   Hong Kong,   Mesir, India, Indonesia   dan   Brunei, Jumaat lepas.

Daripada jumlah tersebut, seramai   475   individu   telah diperintah untuk menjalani   proses kuarantin wajib di kediaman mereka, manakala tiga   individu lagi dihantar ke hospital.

“270   individu   juga telah   tiba melalui pintu masuk   di   negeri Johor dan telah diperintahkan untuk menjalani kuarantin di rumah,” katanya. – Bernama

See author's posts


Ekonomi Malaysia dijangka susut 4.0 peratus

KUALA LUMPUR: Ekonomi Malaysia dijangka susut sebanyak 4.0 peratus pada tahun ini sebelum pulih untuk berkembang sebanyak 6.5 peratus pada 2021, menurut Bank Pembangunan Asia (ADB).

Dalam laporan Tambahan Prospek Pembangunan Asia yang dikeluarkan semalam, ADB berkata, permintaan luaran negara dijangka lemah berikutan rakan dagang terus bergelut dengan impak daripada Covid-19.

“Pertumbuhan di Malaysia merosot kepada hanya 0.7 peratus tahun ke tahun pada suku pertama 2020.

“Memandangkan pandemik Covid-19 telah menjejaskan rantaian bekalan global pada suku pertama, eksport barangan dan perkhidmatan susut 7.1 peratus, dan pelaburan turut merosot berikutan pelaburan awam dan swasta, masing-masing turun 11.3 peratus dan 2.3 peratus,” katanya.

Bagaimanapun, katanya penggunaan kekal sebagai perkara yang baik dalam ekonomi, naik sebanyak 6.5 peratus berikutan penggunaan awam yang kukuh mengimbangi penggunaan swasta yang lemah.

“Namun, dengan pergerakan di seluruh negara yang disekat sejak 18 Mac untuk memerangi penularan Covid-19, penggunaan domestik dijangka susut pada suku kedua,” katanya.

Laporan itu menyatakan negara Asia Tenggara mencatatkan penurunan dalam penggunaan, pelaburan dan perdagangan berikutan langkah memerangi Covid-19, manakala semua ekonomi subrantau merosot di bawah sekatan pergerakan yang dikuatkuasakan oleh kerajaan untuk membendung pandemik tersebut.

“Ekonomi terbuka Malaysia, Singapura, Thailand dan Vietnam terjejas oleh kemerosotan permintaan dan perdagangan global.

“Selain itu, ketibaan pelancong jatuh berikutan sekatan perjalanan yang ketat dan keperluan kepada kuarantin; menjejaskan industri penerbangan, perhotelan dan peruncitan,” katanya.

Walaupun banyak negara di subrantau ini telah mula melonggarkan sekatan, ADB berkata keyakinan pengguna yang rendah boleh menghalang pemulihan ekonomi, manakala permintaan luaran dijangka terus suram sepanjang tahun ini berikutan penguncupan ekonomi global.

Sementara itu, laporan tersebut menyatakan Malaysia dijangka mencatatkan deflasi sebanyak 1.5 peratus pada 2020 berikutan harga minyak yang dijangka kekal rendah, sebelum kembali kepada inflasi sebanyak 2.5 peratus pada tahun depan.

“Unjuran inflasi untuk Asia Tenggara disemak semula kepada 1.0 peratus pada 2020 dan diselaraskan kepada 2.3 peratus pada 2021,” katanya.

ADB berkata, harga minyak global telah menyebabkan harga bahan api dan tenaga domestik merosot, terutamanya di Malaysia, Singapura, Thailand dan Vietnam, berikutan kejatuhan kos pengangkutan disebabkan penurunan harga petrol. – Bernama

See author's posts


Perlu kekal sebagai ‘king maker’

KETIKA berbual sambil minum kopi bersama seorang Timbalan Menteri di Metro City, Kuching baru-baru ini, penulis bangkitkan isu hak Sarawak dan peranannya sebagai ‘king maker’ dalam politik negara.

Biar Sarawak ada ‘bargaining power’ atau kuasa tawar-menawar untuk menentukan gabungan parti mana harus menguasai Kerajaan Persekutuan.

Kelebihan sebagai ‘king maker’ bukan sahaja menentukan parti mana harus memerintah di Putrajaya, malah sebagai talian hayat berterusan untuk Sarawak mendesak dikembalikan hak-haknya yang terhakis dalam Perjanjian Malaysia 1963 (MA63).

Kuasa tawar-menawar ini amat penting, bukan setakat ‘mengangkat’ parti mana dan siapa layak jadi Perdana Menteri, malah menjatuhkannya apabila berlaku penarikan sokongan andai tuntutan Sarawak tidak dilayan selayaknya. Ini cuma andaian senario bukan niat lain.

Tentu kita masih ingat peristiwa tahun lalu dalam episod pemilihan jawatan Perdana Menteri antara Datuk Seri Ismail Sabri dan Datuk Seri Anwar Ibrahim berikutan peletakan jawatan Tan Sri Muhyiddin Yasin sebagai Perdana Menteri kelapan, pada 16 Ogos 2021.

Untuk beberapa ketika, semua pihak main angka dan komposisi Ahli Parlimen yang memihak Ismail Sabri dan Anwar yang pada mulanya kelihatan seimbang.

Kemudian semua mata tertumpu kepada Gabungan Parti Sarawak (GPS) yang mempunyai 18 Ahli Parlimen dan menjadi rakan kerjasama utama dalam kerajaan Perikatan Nasional (PN) ketika itu.

Hanya apabila GPS menyatakan pendirian, barulah pelayaran bahtera Ismail Sabri, untuk menyandang jawatan Perdana Menteri kesembilan berjalan lancar, sekali gus menjadi kenyataan.

Timbalan Menteri merangkap Ahli Dewan Undangan Negeri (ADUN) yang sedang menghirup kopi panas itu, kelihatan serius dan memahami situasi yang saya jelaskan.

Kemudian saya ajukan satu lagi senario kepada beliau  – andai Kerajaan Persekutuan selepas pilihan raya umum ke-15 (PRU-15) nanti dikuasai parti tertentu atau gabungannya memperoleh majoriti banyak atau dua pertiga di Dewan Rakyat, apa akan jadi?.

Sarawak mungkin kehilangan peranan ‘king maker’ atau dalam bahasa mudah – tanpa sokongan GPS, pihak di sana tetap kukuh bersama majoriti besar membentuk  Kerajaan Pusat.

“Jika ini berlaku, apakah suara anda (GPS) didengar lagi?. Apakah desakan untuk terus pulangkan hak Sarawak dalam MA63 akan diberi perhatian?, “ kata saya kepada timbalan menteri itu lagi.

Tak perlulah saya coretkan komen beliau di sini, takut nanti dipetik sewenang-wenangnya oleh pihak lawan.

Apakah keterlaluan jika kita kata biarlah kedudukan parti yang memerintah Kerajaan Persekutuan terus berada dalam keadaan majoriti tipis, supaya Sarawak atau Sabah boleh berterusan menjadi ‘king maker’?.

Ketidakstabilan politik pula satu hal – hari-hari bermacam kenyataan berbaur politik terkeluar, menyebabkan rakyat berasa rimas apatah lagi jika berlaku lompat melompat parti.

Matlamat kita tiada lain melainkan terus memperjuangkan hak seperti terkandung dalam MA63, dikembalikan ke Bumi Kenyalang.

Ini bukan bermakna, andai tiada lagi kuasa tawar-menawar, Kerajaan Pusat sudah tidak memberi perhatian terhadap kehendak Sarawak. Namun, jika ada kuasa tawar-menawar, senarionya amat berbeza, tekanan kepada pihak di sana lebih terasa.

Kita tentu ingat lagi, pada 2018, Kerajaan Persekutuan di bawah Pakatan Harapan (PH) telah menangguh serta membatalkan beberapa projek jambatan yang telahpun diluluskan pembinaan oleh kerajaan terdahulu di bawah Barisan Nasional (BN).

Pada Mac 2019, Premier Sarawak, Datuk Patinggi Tan Sri Abang Johari Tun Openg mengkritik kerajaan PH dan menggelarnya buruk siku selepas menarik balik projek pembinaan Jambatan Batang Lupar, Jambatan Igan dan Jambatan Rambungan.

Selain tiga jambatan tersebut, kerajaan PH juga didakwa membatalkan projek-projek pembangunan kecil lain yang bernilai RM20,000 hingga RM30,000.

Namun, kerajaan GPS meneruskan projek jambatan dengan pembiayaan sendiri.

Kita bersyukur apabila Sarawak berjaya memaksa Petronas (melalui mahkamah) membayar cukai jualan ke atas produk petroleum iaitu RM2 bilion bagi 2019 dan kita tunggu berapa banyak akan Sarawak terima pada 2020 dan 2021, yang boleh dibelanjakan untuk projek pembangunan bagi kepentingan rakyat.

Sebab itulah Sarawak bersungguh-sungguh mahukan hak seperti dalam MA63 dikembalikan.

Antara yang paling penting ialah perkongsian pendapatan negara yang perlu dibahagikan kepada tiga pihak iaitu Persekutuan Malaya, Sabah dan Sarawak yang membentuk Persekutuan Malaysia pada 1963.

Untuk perkongsian peruntukan pembangunan, contohnya dalam Bajet 2022 mempunyai peruntukan berjumlah RM332.1 bilion.

Jika mengikut konsep perkongsian tiga wilayah, Sarawak dan Sabah, masing-masing sepatutnya dapat RM110.7 bilion.

Tetapi Sarawak diagih hanya RM4.67 bilion, manakala Sabah RM5.16 bilion.

Bayangkan jika kita diberi peruntukan RM110.7 bilion, bukan sahaja semua lapan jambatan utama boleh siap dengan cepat, kita boleh bina banyak lagi jambatan bagi menyeberangi mana-mana sungai supaya semua boleh dilalui dengan mudah oleh kenderaan seperti menggantikan feri di Peradom antara Sibu dan Sarikei/Bintangor, sekali gus memendekkan lagi perjalanan selain merentasi banyak sungai di  pedalaman Marudi, Limbang dan Lawas.

Malah, sepanjang laluan Pan Borneo dan Lebuh Raya Pesisir, boleh dilengkapi deretan tiang lampu – menerangi laluan pengguna waktu malam seperti terangnya di Lebuh Raya Utara Selatan di Semenanjung.

Ini yang kita mahu, bukan semata-mata kerana politik apabila menjadi ‘king maker’ tetapi sesuatu yang lebih besar daripada itu, untuk kepentingan negeri dan rakyatnya yang selama ini bagaikan dianaktirikan.

Bab lain yang turut dituntut Sarawak sejajar dengan MA63 ialah mahukan satu pertiga kerusi Parlimen, hak maritim serta ketiadaan wakil Sarawak dan Sabah dalam Lembaga Hasil Dalam Negeri (LHDN), dan banyak lagi.

Isu tuntutan satu pertiga kerusi Parlimen bagi Sarawak dan Sabah juga hangat dibincangkan sebelum ini.

Sebelum Singapura keluar dari Malaysia pada 1965, komposisi Ahli Parlimen di Semenanjung Malaysia kurang daripada dua pertiga.

Bila Singapura sudah tiada, kesemua 15 kerusi Parlimen Singapura ketika itu diserahkan kepada Persekutuan Tanah Melayu tanpa dibahagi kepada Sabah dan Sarawak.

Mengikut Perjanjian Malaysia 1963,  termaktub bahawa Sarawak dan Sabah, harus memiliki satu pertiga kerusi di Dewan Rakyat.

Pada 1963, Sabah mempunyai 16 kerusi, Sarawak 24 kerusi dan Singapura 15 iaitu mewakili 35 peratus dari keseluruhan 159 kerusi Parlimen, manakala baki 65 peratus atau 104 kerusi adalah untuk Tanah Melayu. Tanah Melayu tidak mempunyai majoriti dua pertiga ketika itu.

Oleh itu, apabila Singapura meninggalkan Malaysia pada 1965, kerusi yang dimiliki Singapura seharusnya diberi kepada Sabah dan Sarawak bagi mengekalkan perwakilan 35 peratus itu.

Justeru, setelah ketiadaan Singapura, seharusnya kerusi yang dimiliki republik itu diberi kepada Sabah dan Sarawak sekali gus mengekalkan kuota satu pertiga seperti dalam MA63.

Tambahan kerusi Parlimen untuk Sabah dan Sarawak itu akan dapat memberi keseimbangan suara sekali gus sebagai jaminan hak negeri yang sepatutnya didengari.

Kini, Dewan Rakyat mempunyai sejumlah 222 kerusi membabitkan 166 kerusi atau 75 peratus di Semenanjung Malaysia, manakala baki 56 kerusi adalah di Borneo iaitu 31 kerusi di Sarawak dan 25 kerusi di Sabah.

Seperti kata, Menteri Muda di Jabatan Ketua Menteri (Undang-Undang, MA63 dan Perhubungan Negeri-Persekutuan) Sarawak, Datuk Sharifah Hasidah Sayeed Aman Ghazali, komposisi 35 peratus kerusi Parlimen itu sudah termaktub dalam Laporan Jawatankuasa Antara Kerajaan (IGC).

IGC menyatakan bahawa dahulu sebelum Singapura keluar dari Malaysia, komposisi itu sepatutnya satu pertiga di dalam Parlimen.

“Namun selepas itu, jumlah ini sekarang berkurangan, jadi inilah hak kita yang kita mahukan semula supaya lebih ramai lagi wakil-wakil rakyat kita (Sarawak dan Sabah) berada di dalam Parlimen. Perkara ini jelas dinyatakan menerusi Laporan IGC selaras dengan semangat Perjanjian Malaysia 1963 (MA63),” katanya.

Mungkin usaha untuk menambah jumlah kerusi Parlimen di Sarawak dan Sabah tidak sempat untuk diguna pakai pada pilihan raya umum ke-15 akan datang kerana kesuntukan masa.

Seperti kata Menteri di Jabatan Perdana Menteri (Parlimen dan Undang-Undang) Datuk Seri Wan Junaidi Tuanku Jaafar, cadangan menambah kerusi Parlimen serta persempadanan semula kawasan pilihan raya di Sabah dan Sarawak harus dibuat melalui proses perundangan yang betul seperti terkandung dalam Perkara 113 Perlembagaan Persekutuan.

Katanya, berdasarkan Perkara 113 itu sebarang kajian semula persempadanan hanya boleh dilakukan dalam masa lapan tahun sekali.

Kajian semula persempadanan yang terakhir untuk Sarawak adalah pada 2015 dan Sabah pula pada 2017.

Maknanya untuk Sarawak, jika nak lihat penambahan kerusi parlimen ia hanya akan berlaku selepas lapan tahun iaitu pada 2023.

Diharap usaha ini dapat dilakukan mulai tahun depan, supaya ia boleh diguna pakai pada PRU-16. * Penulis adalah Penasihat Editorial Eksekutif Utusan Sarawak

See author's posts


Sarawak peruntukkan RM10.646 bilion

KUCHING: Ketua Menteri Datuk Patinggi Abang Johari Tun Openg semalam mengumumkan belanjawan sebanyak RM10.646 bilion bagi tahun 2022 dengan tema “Bersatu dalam Membangun Masyarakat yang Berdaya Tahan, Inklusif dan Progresif” dalam membantu rakyat yang terkesan akibat daripada pandemik Covid-19.

Katanya, belanjawan negeri 2022 dijangka akan mengalami defisit sebanyak RM610 juta.

“Untuk 2022, bajet kita ialah berjumlah RM10.136 bilion dan kita akan mempunyai anggaran pendapatan sebanyak RM10.036 bilion tetapi kita membelanjakan sebanyak RM10.646 bilion.

“Bajet ini adalah bajet pengembangan iaitu dalam keadaan yang tidak menentu ini dan kita memberikan tumpuan kepada mata pencarian dan kehidupan rakyat.

“Sebab itu, kita nampak bahawa dalam bajet ini kita banyak memberi peruntukan untuk membantu rakyat dalam masa yang genting ini dan alhamdulilah…kita mempunyai kewangan kukuh dan banyak program yang kita laksanakan yang akan membantu rakyat pada 2022,” katanya.

Beliau berkata demikian kepada media selepas mempengerusikan Mesyuarat Khas Belanjawan Negeri 2022 di Pusat Konvensyen Borneo Kuching (BCCK) semalam.

Apabila ditanya mengenai mesyuarat khas tersebut, Abang Johari berkata ia merupakan mesyuarat pertama kali baginya untuk berkongsi berkenaan dengan Belanjawan Negeri untuk tahun 2022 dengan anggota Dewan Undangan Negeri (DUN).

“Ini adalah pertama kali kita berkongsi dengan ahli berhormat berkenaan dengan bajet kewangan 2022 kerana ketika ini kita masih dalam keadaan darurat di bawah undang-undang darurat kuasanya adalah tertakluk kepada ketua menteri untuk meluluskan peruntukan daripada Dana Gabungan untuk kita belanjakan dalam operasi satu tahun.

“Tetapi, saya mengambil keputusan dengan rakan di kabinet biarlah kita berkongsi dengan wakil rakyat mengenai dengan perbelanjaan kita pada 2022.

“Jadi, dengan tegas saya katakan, ini hanya untuk memberitahu mereka anggaran yang telah kita luluskan untuk 2022 berdasarkan kuasa yang saya ada di bawah Ordinan Darurat,” katanya.

Katanya, selaras dengan Seksyen 11 Ordinan Darurat (Kuasa-Kuasa Perlu) (Sarawak) 2021 mengatakan walau apapun peruntukan dalam perlembagaan negeri Sarawak yang berkaitan dengan perbelanjaan yang dipertanggunjawabkan pada Dana Gabungan Negeri, setiap pengeluaran yang memerlukan ketetapan atau ketetapan Dewan Undangan Negeri, dan penarikan dari Dana Gabungan Negeri selama keadaan darurat berkuat kuasa, apa-apa perbelanjaan atau pengeluaran dari Kumpulan Wang Gabungan Negeri boleh dibuat dengan persetujuan Ketua Menteri atau Pihak Berkuasa Kewangan Negeri.

“Ini bermakna kuasa ini adalah dalam bidang kuasa Ketua Menteri atau Pihak Berkuasa Kewangan Negeri mengikut Seksyen 11 Ordinan tersebut.

“Namun, untuk memastikan tadbir urus yang baik, ketelusan dan akauntabiliti, saya memutuskan untuk menyampaikan Kenyataan Belanjawan Negeri Sarawak 2022 ini bersama dengan Ahli-ahli yang berhormat sekalian.

“Ahli-ahli yang berhormat bersetuju dengan apa yang telah saya putuskan dalam bajet 2022 dan kita juga memberi peluang kepada pihak kerajaan dan pembangkang (untuk memberi maklum balas),” katanya.

Oleh JEAKQLEYN YACHO

See author's posts


Air Terjun Wong Pejik Lusong Laku Seindah Niagara Fall

AGUNGNYA Keindahan alam semula jadi ciptaan Tuhan, kehebatan panorama air terjun Wong Pejik Lusong Laku yang terletak di Hulu Sungai Linau, Belaga, Kapit bagaikan menyerupai keindahan Niagara Fall di negara Kanada.

Lantaran itu, air terjun Wong Pejik Lusong Laku merupakan salah satu daripada destinasi pelancongan yang menarik di Sarawak.

Bagi para pencinta keindahan alam semula jadi, inilah destinasi yang amat sesuai untuk mereka diterokai.

Perjalanan

Untuk sampai ke air terjun Wong Pejik Lusong Laku bukanlah suatu perkara yang senang. Ia memerlukan semangat yang kental, tabah dari segi mental dan fizikal.

Pengunjung perlu menaiki kenderaan pacuan empat roda dengan melalui jalan balak.

Perjalanan daripada Bandar Bintulu ke Lusong Laku memakan masa antara enam hingga lapan jam dengan bergantung kepada keadaan jalan dan kecekapan pemanduan.

Manakala, dari Kapit pula perjalanan mengambil masa kira-kira sembilan jam menaiki kenderaan pacuan empat roda dan juga melalui jalan balak.

Demi keselamatan, para pengunjung amat digalakkan untuk mendapatkan khidmat mereka yang berpengelaman atau mereka yang pernah datang ke kawasan tersebut sebagai juru pandu.

Penempatan

Wong Pejik yang terletak di Lusong Laku Belaga merupakan antara khazanah alam yang terindah di Belaga Sarawak.

Ketinggian melebihi 20 kaki dan lebih 50 meter lebar. Di tepi air terjun tersebut terletak sebuah sekolah rendah yang dikenali sebagai SK Lusong Laku.

Penduduk yang mendiami kampung Lusong Laku adalah etnik Penan yang terletak tidak jauh dari hulu Air Terjun Wong Pejik Lusong Laku.

Kawasan kampung Lusong Laku turut dilengkapi dengan kemudahan infrastruktur termasuk akses jalan raya dan klinik.

Ketika musim kemarau, Sungai Linau yang jernih dan menjadi taman permainan ikan empurau dan semah.

Apa yang kurang enak mata memandang kini adalah keadaan Sungai Linau menjadi keruh disebabkan aktiviti pembalakan yang aktif di kawasan hulu sungai tersebut.

Lusong Laku juga kaya dengan sumber daripada hasil hutan, sungai dan pertanian yang seterusnya memberikan manfaat kepada penduduk di kawasan tersebut.

Setiap pengunjung yang datang sudah pasti akan disambut dengan penuh kemesraan oleh penduduk di kawasan tersebut.

Panorama indah air terjun Wong Pejik Lusong Laku pastinya akan menjanjikan suatu pengalaman yang amat berharga dan Indah kepada pengunjung. Terdapat juga kemudahan Inap Desa yang ditawarkan kepada pengunjung.

Lusong Laku merupakan tempat yang harus dilawati oleh kaki pancing ikan air tawar, selain untuk mencari ketenangan, kesegaran dan pemandangan yang indah.

Oleh Akun Giman

See author's posts


Pengeluaran i-Sinar tidak bersyarat, hanya kriteria – KWSP

KUALA LUMPUR: Pengeluaran i-Sinar tidak bersyarat dan apa yang dicirikan adalah hanya kriteria untuk memastikan permohonan selari dengan data sedia ada Kumpulan Wang Simpanan Pekerja (KWSP).

KWSP dalam satu maklum balas yang dikeluarkan baru-baru ini menjelaskan bahawa ini adalah untuk membolehkan proses kelulusan dipercepatkan dengan mudah dan selamat.

“Proses pengesahan diperlukan untuk mengelakkan penipuan dan pengeluaran i-Sinar secara tidak sah oleh pihak ketiga.

“Ahli yang memenuhi kriteria, permohonannya akan diluluskan secara automatik. Permohonan ahli yang dibuat dalam talian hanya memerlukan pengesahan amaun maksimum sahaja dan tidak susah atau sukar,” kata dana pencen itu.

Ia juga berkata oleh kerana setiap situasi ahli adalah unik, Kategori 2 memberi ruang kepada KWSP mempertimbangkan situasi ahli berdasarkan dokumen sokongan yang boleh dipohon secara dalam talian.

Mengenai mengapa KWSP tidak memberi kelulusan automatik i-Sinar kepada mereka yang telah memohon i-Lestari, ia berkata situasi ketika KWSP melancarkan i-Lestari dan i-Sinar sangat berbeza, negara berada dalam situasi yang berlainan pada ketika itu dan pada masa sekarang.

“Bagaimanapun, KWSP memahami bahawa situasi ekonomi berbeza bagi ahli bergantung kepada sektor pekerjaan dan industri dan i-Sinar tersedia untuk membantu ahli-ahli tersebut,” katanya.

Bagi individu yang gusar tidak dapat memohon kerana tidak mengalami pengurangan gaji sebanyak 30 peratus, KWSP berkata masih ada ruang di bawah Kategori 2 untuk mempertimbangkan permohonan ahli yang terkesan.

“Sekiranya ahli mengalami pengurangan pendapatan atau gaji dan mempunyai dokumen sokongan sebagai bukti, ahli digalakkan untuk memohon pada 11 Januari 2021. KWSP akan mempertimbangkan permohonan tersebut.

“Ini untuk memastikan pintu tidak tertutup dan memberi peluang untuk seramai ahli yang mungkin untuk memohon i-Sinar, yang dianggarkan sehingga 8 juta pemohon,” katanya.

Bagi pengeluaran berperingkat untuk enam bulan yang dinyatakan, KWSP menjelaskan bahawa ia adalah untuk memastikan ahli dibantu untuk tempoh selama yang mungkin dan memahami bahawa bulan pertama adalah penting untuk ahli membayar tanggungan dan perbelanjaan awal tahun seperti persekolahan anak dan lain-lain.

“Oleh itu, pendekatan secara berperingkat adalah berdasarkan beberapa pertimbangan iaitu data semasa tanggungan ahli KWSP, perlunya memanjangkan tempoh bantuan kerana ketidaktentuan tempoh penularan pandemik Covid-19 dan mengimbangi aliran tunai dan struktur pelaburan sedia ada KWSP,” katanya.

Bagi permohonan Kategori 1, KWSP telah mempercepatkan proses permohonan melalui kelulusan automatik menggunakan data dalaman yang mana dianggarkan ahli akan menerima pembayaran pertama pada pertengahan Januari 2021.

“Untuk mereka dalam Kategori 2, KWSP menganggarkan masa pemprosesan antara 2 hingga 3 minggu daripada tarikh permohonan, untuk membolehkan pengesahan dokumen dan pertimbangan kes demi kes. Dianggarkan ahli akan menerima pembayaran pertama pada akhir Februari,” katanya.

KWSP juga menyaran ahli yang memohon untuk memastikan i-Akaun mereka aktif, nombor telefon dikemas kini bagi menerima nombor TAC dan nombor akaun bank aktif. – Bernama

See author's posts


PUISI

Di bendang tak bertepi ini

Aku yang bernama insan

Ingin melarik sejalur garis kesedaran

Di jiwa anak watan yang masih dungu

Dungu tentang keilmuan

Dungu tentang keistimewaan.

Bersama tekad yang hampir tersekat

Aku yang bernama insan

Masih cuba menyusun kata-kata

Menganyam impian

Memahat azam di jiwa anak watan

Jadilah kamu cendekiawan

Jadilah kamu ilmuwan

Walau masih samar, laluan kian sukar.

Tak akan ku undur, berundur, beransur

Dari medan ini

Biar harus cedera dirodok cacian

Biar akan parah dipanah seranah

Biar harus menjadi batu dimakan sumpah.

Aku tahu,

Ruyung tak keluar sagunya andai tak dipecah

Aku tahu

Belakang parang tak akan tajam jika tak diasah

Biarlah berkurun aku di sini

Menggali perigi mengguna sudu

Memecah batu dengan kayu

Menyemai benih di atas batu

Dalam mengharungi denai bergerigi ini

Aku bernama insan

Akan terus bertahan

Selagi hayat dikandung badan.

Wan Mahala Wan Ini @ Wan Ls

Sk Sebako, Daro.

Betanak, aku hiba

ketika cerita mereka menyambutku tiba

mengurung diri menghindari cahaya

menolak pendidikan kerana buta

menunggu takdir mengatur segala-galanya.

Betanak, ajari mereka

membicarakan ilmu dengan ingin

menggenggam berani agar pasti

melawan celaan menjadi cita-cita

membuktikan bahawa kemampuan itu nyata.

Buat tuan empunya amanah

izinkan aku membawa mereka

bukan untuk pergi tetapi meneroka

dunia yang luas dengan peluang

agar nanti ketika mereka pulang

Betanak yang suram berubah terang.

Intan Zubaidah

Kampung Betanak, Daro.

13 Mac 2022

Hadirnya berwarna

Menyempurna anggota

Suatu keluarga

Menambah sinar kirana

Sebagai halnya Gerbera

Begitulah metafor dirinya

Patih, mukhlis, nirmala

Mekar sedari sangkala fajar

Menjadi penambah hiasan butala

Ditatap, tenang

Dikasih, senang

Persis dirinya

Tatkala kaki menginjak medan tugasan

Tidak menangguh kala

Sungguh mengerjakan mata penghidupan

Luas citra

Lantang bicara

Indah akhlak manis tata susila

Bait bahasa teratur lontarannya

Pada benak kepala fikiranku

Beban kita pikul merentas waktu

Ternyata anganku terbang tinggi lalu

Ku dongak ke langit

Semantung

Awan berarak perlahan

Tamsil hatiku

Tiada diduga hadir cuma sementara

Dirinya berangkat jua

Memburu kehendak menjejaki hasrat

Tiadalah kudrat menghalang

Tiadalah daya melarang

Persahabatan ini tinggi nilainya

Tidak diukur kebendaan buana

Sentiasa dikenang walau dimamah usia

Tidak mahu ku katakan ini perpisahan

Kerna berpisah ertinya menyirna dirinya

Akan ku anggap ini hanya berjauhan

Kerna dekatnya di hati jauhnya hanya di mata

Aainaa

Raihlah inginanmu

Kejarlah anganmu

Gapailah impianmu

Min Rahim

Kuching, Sarawak.

See author's posts


Fatimah ketuai Mesyuarat Ahli MPSS

KUCHING: Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak, Dato’ Sri Fatimah Abdullah mengetuai Mesyuarat Ahli Majlis Pembangunan Sosial Sarawak (MPSS) yang berlangsung di Bangunan Baitulmakmur II di sini, semalam.

Antara perkara yang berlangsung ialah pelantikan semula 32 Ahli Majlis Pembangunan Sosial Sarawak bagi sesi 2020-2022.

Dalam sidang media mesyuarat berkenaan, Fatimah berkata,“persetujuan telah dicapai  untuk melaksanakan kajian yang dibentangkan di bawah RMK-12 iaitu menuju masyarakat penuaan sihat di Sarawak dan Indeks Kesejahteraan Sosial Sarawak.

“Pegawai MPSS juga perlu melaksanakan kajian profil keganasan rumah tangga di Sarawak bagi 2015-2019 serta tinjauan terhadap isu-isu sosial Suku Kaum Penan di Sarawak.”

Pada masa yang sama, MPPS juga melancarkan sebanyak 38 program baharu namun berikutan penularan wabak Covid-19, alternatif lain mungkin akan diambil untuk meneruskan program yang dirancang.

“Sejak MPSS berada dalam KWKPKP (Kementerian Kebajikan Kesejahteraan Komuniti, Wanita, Keluarga dan Pembangunan Kanak-Kanak) dari 2016 hingga 2019, kita berjaya menubuhkan 25 urus tadbir dan terma rujukan bagi tangani isu sosial.

“Kita juga melaksanakan 258 siri program pembangunan dan intervensi sosial yang melibatkan 30,000 peserta,” jelasnya.

Beliau juga mengingatkan agar rakyat sentiasa mengamalkan norma baharu dan patuh dengan prosedur operasi standard (SOP) selepas Kuching diisytiharkan sebagai zon merah.

Oleh Asyraf Halim

See author's posts


Osaka mara ke final

PEMAIN pilihan keempat Naomi Osaka mengalahkan pemain pilihan ke-28, Jennifer Brady dalam tiga set untuk mara ke final Terbuka AS semalam, sambil mempercayai bahawa dia berjaya dengan sikap yang riang pasca ‘lockdown’.

Juara Terbuka AS 2018 dari Jepun itu mengatasi pemain Amerika berusia 25 tahun, 7-6 (7/1), 3-6, 6-3 dalam 2 jam 8 minit di bawah bumbung Stadium Arthur Ashe.

“Saya hanya merasa seperti mahu mencubanya, merasa seperti kami hanya berbalas servis,” kata Osaka mengenai pertarungan separuh akhir.

“Saya rasa saya cuba menyesuaikan sedikit dengan servisnya dalam set ketiga jadi mungkin itu sedikit membantu,” tambahnya.

Brady, 25, tidak tewas satu set dalam kemaraan beliau ke separuh akhir Grand Slam pertamanya.

“Saya agak menganggap New York sebagai rumah kedua saya. Saya sangat menyukai suasananya,” kata Osaka.

“Walaupun sayangnya tidak ada orang di sini, saya merasa gelanggang ini sangat sesuai dengan saya,” tambahnya.

Osaka kini telah memenangi sepuluh perlawanan terakhirnya.

“Saya rasa seperti keluar daripada kuarantin dengan sikap positif dan tidak peduli jika saya menang atau kalah,” katanya.

Osaka, berketurunan yang Haiti dan Jepun, memasuki gelanggang dengan memakai pelitup muka yang dihiasi dengan nama Philando Castile, seorang lelaki kulit hitam yang ditembak mati oleh seorang polis semasa perhentian trafik di Minnesota pada tahun 2016.

Juara Terbuka Australia 2019 memakai pelitup muka yang berbeza untuk menghormati mangsa ketidakadilan kaum dan kekejaman polis sepanjang kejohanan.

Dia sudah mengenakan pelitup muka dengan nama Breonna Taylor, Elijah McClain, Ahmaud Arbery, Trayvon Martin dan George Floyd. – AFP

See author's posts


Tuntutan palsu: Dua pegawai polis direman

KUCHING: Dua pegawai polis dihadapkan ke mahkamah hari ini membabitkan kes penyerahan dokumen palsu membabitkan kerja servis serta pembaikan ibu pejabat polis Julau berjumlah RM19,980.

Mahkamah Majistret memerintahkan Timbalan Superitendan Polis (DSP) dan Inspektor Polis itu untuk ditahan reman selama empat hari.

Perintah reman untuk kedua-dua tertuduh dikeluarkan Majistret Siti Farah Ibrahim.

Menurut fakta kes, kedua-duanya disiasat di bawah Seksyen 18 Akta Suruhanjaya Pencegahan Rasuah Malaysia (SPRM) 2009 yang membawa hukuman penjara tidak melebihi 20 tahun dan denda tidak kurang lima kali ganda nilai rasuah atau RM10,000 yang mana lebih tinggi.

Sementara itu, seorang lagi turut dihadapkan di Mahkamah Sibu iaitu seorang pengurus syarikat kerana dikatakan bersubahat dengan kedua-dua tertuduh dengan mengemukakan dan menggunakan dokumen invois dan pesanan kerajaan yang mengandungi butir matan palsu berjumlah RM19,980 baki kerja-kerja Perkhidmatan dan Pembaikan Bangunan di Ibu Pejabat Polis Daerah Julau walhal kerja-kerja tersebut tidak dilaksanakan.

Oleh NICKELYSON LAKUN

See author's posts


Serangan Jepun ke atas Sarawak

BULAN ini juga mengimbau peristiwa Perang Dunia Kedua yang menjadi titik hitam dalam sejarah dunia. Perang Dunia Kedua meletus di Pasifik pada 7 Disember 1941 apabila tentera udara Jepun menyerang secara mengejut ke atas pengkalan tentera Amerika Syarikat di Pearl Harbor.

Serangan ini membawa reaksi balas Amerika Syarikat untuk mengisytiharkan perang ke atas Jepun. Perang ini merebak dari Lautan Pasifik ke China hingga ke Asia Tenggara.

Sarawak juga tidak terkecuali daripada serangan Jepun. Miri menjadi sasaran pertama tentera udara Jepun. Pada 14 Disember 1941, tentera British berundur dari Miri selepas memusnahkan kemudahan pengeluaran minyak di Miri. Usaha ini dilakukan untuk menafikan bekalan minyak kepada tentera Jepun. Operasi penafian ini juga melibatkan tiga kapal yang mengangkut tentera Punjabi dan Ranger untuk berundur dari Miri.

Pertempuran perairan Mukah

Salah satu kapal yang berundur ini adalah milik Strait Steamship Company iaitu Lipis. Kapal seberat 500 tan ini membawa satu kompeni tentera Punjabi ke Miri untuk memusnahkan kemudahan loji minyak di Miri.

Selesai operasi penafian itu, Lipis berundur ke Kuching bersama tentera Punjabi. Lipis ditemani pula sebuah lagi kapal yang dinamakan H.H.M.Y. Maimuna. Maimuna pula membawa 200 tentera Ranger. Semasa berundur kedua-dua kapal ini dikesan oleh sebuah kapal terbang pengebom dua enjin Jepun di perairan Mukah.

Kapal terbang Jepun itu telah menggugurkan lima bom tetapi gagal mengena kedua-dua kapal itu tetapi mula terbang rendah untuk melepaskan tembakan mesingan ke atas Lipis. Kapal Lipis membalas dengan menggunakan tembakan dari mariam, mesingan dan senapang Bren.

Serangan balas dari Kapal Lipis ini menyebakan kapal terbang pengebom dua enjin Jepun melarikan diri. Pihak British menyangka bahawa kapal terbang ini mungkin terkena tembakan dari Kapal Lipis. Pertempuran ini membawa kepada kematian pegawai kanan mereka iaitu Mejar Slater.

Selain itu tiga tentera Punjabi di Kapal Lipis turut terkorban. Dua puluh dua orang pula mengalami kecederaan. Hanya Maimuna berjaya melepaskan diri daripada serangan.

Pada 15 Disember 1941 kedua-dua kapal ini berjaya sampai ke Pending tanpa serangan seterusnnya. Namun demikian Kapal Lipis dalam keadaan berjaga-jaga kerana menjangka akan diserang lagi oleh tentera Jepun. Mesingan disediakan untuk kebarangkalian itu.

SERANGAN UDARA JEPUN

Keesokan harinya berlaku lagi satu serangan daripada tentera udara Jepun, dan kali ini S. S. Shinai pula diserang di Muara Tebas. Kapal itu datang dari Miri membawa saki baki anggota keselamatan dari Miri, dan serangan tersebut tidak membawa sebarang kemalangan jiwa.

Namun tentera Jepun menyerang semula kapal itu pada keesokan harinya. Miri pada 18 Disember 1941 telah ditawan oleh tentera Jepun. Warga Barat pula telah ditangkap dan ditahan di Rumah Rehat Lutong.

Kuching pula menerima serangan udara pada 19 Disember 1941. Sebanyak 17 kapal pengebom telah berlegar di ruang udara Kuching. Kemudian mereka berpecah kepada dua arah berbeza.

Kumpulan pertama menuju ke landasan mendarat di Batu Tujuh. Kumpulan kedua pula ke selatan bandar Kuching. Dikatakan sebanyak 19 biji bom telah digugurkan oleh angkatan udara Jepun. Hal ini membawa kepada kerosakan bangunan Borneo Company dan tempat pembuangan minyak. Angka yang terkorban pula sekitar 30 daripada 120 mangsa perang.

Kebimbangan berterusan

Pada 20 Disember 1941 pula sebuah kapal terbang milik Jepun muncul di ruang udara Kuching. Kapal terbang itu telah menggugurkan bom keatas D. F. Station dan landasan mendarat.

Kawasan bazar di Kuching juga menerima serangan mesingan dari kapal terbang tersebut. Kuching juga mula meninggalkan bandar itu secara beransur-ansur untuk berlindung di luar bandar.

Keadaan Kuching selepas 20 Disember 1941 kembali aman tanpa ada serangan udara daripada tentera udara Jepun. Tetapi kebimbangan akan serangan Jepun masih lagi mempengaruhi minda pegawai tentera British dan orang awan.

Jepun mula menjalankan propagandanya pada 23 hingga 24 Disember 1941 dengan menggugurkan risalah ke kampung-kampung dan bazaar. Risalah ini memaparkan amaran kepada penduduk tempatan untuk tidak membantu tentera British. Ia juga mengingatkan kepada penduduk tempatan akan hukuman diterima kalau membantu tentera British.

Risalah ini secara tidak langsung mempengaruhi penduduk tempatan. Malahan serangan awal dari Jepun juga menyebabkan kebimbangan dan ketakutan meninggi dalam kalangan pekerja tempatan. Akibatnya pekerja yang menjaga stesen telefon di Batu Lintang melarikan diri. Kesan daripada hal ini menyebabkan perhubungan telefon dengan Muara Tebas telah terputus.

Satu pasukan telah dihantar ke Batu Lintang untuk memulihkan perhubungan tersebut. Dalam keadaan yang penuh kecurigaan dan kebimbangan, berlaku salah faham dalam kalangan tentera British. Sebuah bot bernama Jean yang membawa pasukan keselamatan British dari Santubong telah ditembak kerana tidak memberitahu kedatangan mereka ke Pending. Beberapa pasukan keselamatan cedera dan terbunuh dalam serangan itu.

Bantuan Belanda

Tentera British juga berjaya menengelamkan dua kapal pengangkut bersaiz kecil Jepun yang cuba mudik ke Pending. Pada masa sama, tentera Belanda juga turut memberi bantuan unuk membendung kemaraan tentera Jepun.

Mereka menghantar kapal selam dan kapal terbang untuk menyerang kedudukan Jepun. Mereka telah berlegar di ruang angkasa Kuching dan sekitarnya sejak 8 Disember 1941.

Namun demikian kemaraan tentera Jepun gagal dibendung. Ada kapal-kapal tempatan digunakan oleh tentera Jepun untuk mengaburi tentera British. Pada 23 Disember 1941, satu arahan dikeluarkan untuk berjaga-jaga akan serangan Jepun kerana tentera darat Jepun telah berjaya mendarat di Kuching.

Pada masa sama arahan dikeluarkan untuk berundur dari Kuching dari Pejabat Setiausaha Pertahanan. Usaha untuk berundur telah dijalankan melalui jalan darat ke sempadan wilayah Kalimantan.

Pada 24 Disember 1941 tentera Jepun berjaya menawan bandar Kuching. Tentera British terpaksa melarikan diri ke Matang apabila digempur dari Jambatan Gantung Satok. Pada jam 5 petang bendera Jepun dikibar di Astana.

Kejayaan Jepun ini menamatkan kemegahan orang Barat mengenai kekuatan mereka. Kejayaan ini juga membawa babak baharu dalam sejarah Sarawak.

Dr. Suffian Mansor adalah Ketua Progran Sejarah, Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.

See author's posts


Terus ngemata,bepegai ba pemali

NYENTUKKA sehari, kitai bansa Iban endang agi mengkang ngemata sereta agi terus ngemeranka pemali nitih ti dipeturunka ari aki ini kitai kelia.

Chukup mayuh bansa pemali ti dikembuan sepintu-sepintu sebilik kenyau ari kelia, endang nadai putus. Bisi nya udah dibuai, iya nya dipenyadi orang ti ulih muai iya, diberi kuasa ulih antu tauka Petara ti dipadah dalam mimpi.

MAYUH MACHAM PEMALI

Tang mayuh pemali endang agi mengkang nyadi pemali. Bisi nya mali makai buah entekai, mali makai ular, mali makup, mali empeliau, mali sawa enggau mayuh pemali bukai. Penulis endang kala udah bekunsika cherita bala kami sebilik ti mali baya. Tu beduduk ari niang aki tuai kami kelia ti benama Manang Belabun ke diambi orang ngubat anak indu balat sakit. Nemu deh anak baya ti diunjam sangkuh Iban ti balat sakit nya. Mudah amat ga Aki Belabun enchabut sangkuh (tang enda minta peda orang bukai). Udah nya apai indu nya madah sida iya endang baya. Bepun ari nya sida madah bala peturun Belabun mali makai, munuh, nupi semua bansa sida baya sebilik.

Nyadi bala anak penulis mali kijang, laban ari sepiak indai sida endang peturun mali makai dagin kijang. Sebarang sapa ngelanggar pemali deka burak jari enggau kaki baka kaki kijang. Enti diperati endang mayuh bala ari menua Rimbas sereta endur bukai ti ngembuan jari enggau kaki bakanya.

Bisi ga bala kami serumah mali nanam chabi. Sinu bendar ga meda tudah anak mit ti buta berengkah ari umur iya urung semilan taun. Iya ada baka nembiak bukai, tang laban iya agi mit ditinggalka apai iya parai, nya ti ngujungka indai iya belaki baru. Nyadi apai tiri iya siru amat sampaika ngema iya lebuh nanam chabi. Tudah ti dima nya tetap meda pengawa apai tiri iya ti nanam chabi lalu tu meh ngujungka tudah nembiak nyadi buta maya umur iya manggai semilan taun munyi ti udah disebut dulu tadi. Taja pia, nembiak tu endang keran; iya belajar bemain gitar lebuh diau nguan palan orang buta di Kuching ditu. Iya mega landik ngurut, lalu agi mengkang ngurut ba palan sida di Batu Lintang tajapan umur udah ngelui 55 taun.

Cherita siti nya pasal bala diri menyadi lelaki lima iku ti ditinggalka apai indai sida parai maya umur agi mit. Semina menyadi sida ti tuai endar nya meh udah ulih ngereja pengawa kena sida beridup. Tang sida serumah nadai ibuhka sida, lalu nejuka sida merinsa. Meda bakanya sida dibai menyadi tuai sida mawa ke dalam kampung jerung nyangka ukur bisi nemu endur ngereja nyatu kena sida beridup. Nya meh ngujungka sida ninggalka rumah panjai. Hari kedua ke mejuhka diri dalam kampung, menyadi tuai sida penama Bujang tesat tang bisi dikangau orang niki laban hari nyau petang. Rumah orang nya ba puchuk kayu. Bemalam dia meh iya. Lebuh dani, dia iya nemu diri diau atas dan kayu, nadai rumah agi. Tang enda lama udah sida sebilik tiga iku nya datai baru lalu dan kayu bebali nyadi rumah baru. Sida madah diri bunsu empeliau. Apai empeliau madah mayuh nyatu ulih dikereja sida enda jauh ari endur nya. Bujang lalu dipadahka iya sida menyadi enggau peturun sida dudi hari ila mali empeliau, reti nya enda tau makai, nupi enggau munuh jelu nya. Udah nya sida menyadi lalu bisi nemu mayuh nyatu, enda alah dikereja sida menyadi. Nya meh ti ngujungka sida nyadi kaya, senang lantang ditulung empeliau.

Agi mayuh pemali bukai, tang enda ulih dikunsika kitai ngelansa. Nyadika penudi iya kitai bekunsika cherita siku bujang berani penama Ranggung.

DISAH BUNYI BURUNG

Nitih siti ensera, ke mega endang cherita amat udah nyadi, ari niang aki kami penama Ligung, dulu menya menua tu agi siga laban mayuh munsuh. Lebuh maya nya kitai Iban bemunsuh amat enggau bala Kantu. Nyadi bansa Kantu tu nama menua enggau bansa Iban ke diatu kena pegai Kalimantan, Indonesia, tunga ka ulu Sungai Kapuas. Diatu kitai udah bebaik, lalu penulis pan bisi ga bepangan enggau dua iku indu dara Kantu ti sama landik belagu.

Nyadi kelia, maya menua agi siga, bala nembiak Iban maya nya jarang enda nemu megai senyata, abis nadai baka senyata pedang, ilang, nyabur, berayang tauka sangkuh. Sida pan selalu matih diri lalu kekadang beguro enggau orang pungka laki rumah sida empu tauka ari rumah bukai kena nyendiaka diri nangkup munsuh, lebih agi bala Kantu.

Tegal menua ti kurang pengelikun sereta siga, lebuh maya nya mega bala indu kitai Iban di menua tu endang takut bendar turun kediri dalam babas, ke umai tauka begiga lauk ba ai baka mansai enggau pengawa bukai jauh ari rumah. Sida takut amat laban Kantu selalu bisi datai deka mumpung pala sida.

Nya alai lebuh sida ke indu turun ngagai umai, sida selalu minta ulu ka orang lelaki ti berani, ke endang pungka laki. Tang ba sebuah rumah panjai nya, indu sida selalu nginjau lelaki bukai nguluka bala indu. Nya alai nyau malu meh sida lelaki serumah nya.

Siku lelaki ba rumah nya penama Ranggung pedis ati amat laban indu sida serumah selalu minta diuluka lelaki ari rumah bukai.

“Nama guna kita selalu minta uluka lelaki ari rumah bukai? Kati semina sida nya aja ti berani? Aku tu pan berani meh baka sida nya. Aku tu pan tau meh nguluka kita turun,” pia ku jaku Ranggung. Sida ke indu nya beperening pangan diri temati kutu enda nyaut.

Nyadi hari siti sida ke indu lalu turun nuju umai sida diuluka Ranggung siku aja. Bala sida lelaki bukai serumah nya nadai deka enggau Ranggung nguluka bala indu ke turun munyi ku nya tadi.

Datai ba umai, sida indu nya lalu mantun. Benung sida mantun, dia lalu datai meh bala Kantu deka munuh bala sida indu nya. Bala munsuh nya datai ngenyit, datai ari bukit. Sida lalu begau. Bala sida indu nya lalu rari, sereta ngangauka Ranggung.

“Rari kitai! Munsuh datai!” ku sida indu megau pangan diri sereta awakka Ranggung lalu sama ninga. Amat lalu angkat tudah Ranggung ngelaban Kantu ngetanka bala indu sida serumah ke diuluka iya turun.

Pama pemerani Ranggong; gasak iya katas, peda lalu baka ke ditebas. Jamah iya ka baruh, peda abis labuh. Teruju iya ke ulu, peda abis tingkil dagu. Pantap iya kili, peda abis tingkil ngeli. Dia meh iya enggau naka ulih ngelaban Kantu. Amat nadai tentu nyamai bala Kantu dijamah iya.

Manjung meh tudah Ranggung minta sah, tang nadai orang datai ngesah. Mayuh Kantu udah parai laban iya tang sida nya endang mayuh tubuh. Makin parai, makin datai ga bala Kantu, Ranggung nyau  kirat. Manjung baru ga iya minta bantu, nadai ga orang datai mantu.

Enda mukai-mukai, lebuh nya lalu datai bala burung tiung mayuh bendar.  Burung tiung enda nemu pemayuh, nyau chapuh dunya. Sida burung tiung nya ukai lima puluh iku tang jauh lebih mayuh ari nya.

Sida datai nya lalu nepan ba puchuk ragai tebelian ti besai bendar. Sereta sida inggap dia sida lalu memunyi.

“Tiung! Tiung! Tiung!” ku sida. Munyi sida nya nyaris bendar. Nyau pechah munyi babas laban sida. Enda nemu agi penginggar, nyau munyi dunya ti deka pechah.

Ninga burung tiung nya memunyi nyampau penginggar, bala Kantu tekenyit bendar ati. Sida ngumbai bala Ranggung datai mantu.

“Nya bala iya datai! Aram, rari kitai! Seiku iya aja enda alah bunuh kitai.  Enti bala datai tentu kitai abis parai. Aram, rari kitai,” pia ku jaku tuai bala Kantu.

Bala sida Kantu ke agi idup rari magang, ngumbai nya bala Ranggung datai ninga panjung iya, lalu datai ngesah iya. Bisi ngelima enam iku parai laban Ranggung tang iya empu nadai telih.

MALI BURUNG TIUNG

Pulai meh Ranggung enggau sida indu ke diuluka iya. Datai di rumah sida lalu nusui pasal Kantu ke alah jamah Ranggung. Ku sida indu, “Amat berani meh Ranggung. Balat meh pemerani iya. Taja bala Kantu lebih dua puluh iku, sida abis rari dijamah iya. Iya ngelaban sida nadai takut mimit. Enti Ranggung nadai enggau kami turun tadi, tentu abis kami indu parai dibunuh Kantu.”

Semua Iban sekayu rumah nya lalu muji pemerani Ranggung.

Nyadi malam nya, benung Ranggung tinduk, iya lalu bemimpi. Dalam mimpi iya asai ke tepedaka Raja Tiung begamal baka mensia. Ku Raja Tiung bejaku enggau iya, “Tegal sah kami nuan menang, lalu agi idup. Enti bala Tiung enda memunyi di puchuk ragai tebelian tadi, nuan tentu enda taan dijamah Kantu. Sida ke indu mega tentu parai magang dibunuh Kantu. Tegal saup kami tiung sida Kantu rari magang, lalu kita enda parai.

“Nya alai, kenyau ari tu nyentukka bala uchu-ambu, ichit-wit nuan jemah ila, enda tau sekali-kali munuh tiung. Kita mega enda tau makai tiung.  Barang sapa lelaki ari purih nuan, enti bisi makai tiung, sida iya deka parai laban besi. Barang sapa indu ari purih nuan, enti bisi munuh tauka makai tiung, sida deka parai beranak”.

Nya alai nyentukka saritu, agi mayuh kitai Iban bedau ‘mali tiung’.

Oleh TELESA EMPERAN

See author's posts


Moratorium Bank Rakyat berjumlah RM6 bilion

KUALA LUMPUR: Jumlah moratorium yang diberikan oleh Bank Rakyat kepada pelangannya mencecah sehingga RM6 billion, kata Ketua Pegawai Eksekutif Datuk Rosman Mohamed.

“Moratorium atau tanggungan pembayaran yang kita beri selama enam bulan itu melibatkan jumlah RM1 bilion yang kita tidak kutip pada setiap bulan selama enam bulan.”

Walaupun jumlah itu amat besar, ia adalah satu usaha yang terpaksa dibuat.

“Covid-19 ini bukan satu perkara yang kita minta dan bukan sahaja pihak kerajaan yang kena membantu tetapi semua lapisan masyarakat. Kita perlu memberi sokongan yang padu agar ekonomi kita dapat dipulihkan,” katanya dalam satu temubual di “Ruang Bicara” Bernama TV.

Walaupun bank itu amat prihatin, proses susulan dan pengambilan hutang akan dibuat dengan tegas.

“Bank Rakyat sedang mengenalpasti kaedah untuk mengutip hutang ini. Ini adalah tanggungjawab bersama, teruama selepas tempoh moratorium berakhir. Jika anda mahu melihat Bank Rakyat terus berjaya dan membuat bayaran dividen, Bank Rakyat kena maju.”

Katanya, pemberian moratorium itu bermakna ada kos yang perlu ditanggung oleh pihak bank.

“Pada hujungnya, bank perlu berprestasi dan merekodkan kejayaan. Kalau bank tak berjaya macam mana kita nak menjana ekonomi pada masa-masa akan datang,” tambah Rosman.

Bank Rakyat mempunyai lebih kuräng 1.3 juta pelanggan dan aset bernilai RM109 bilion.

Disamping moratorium yang diumumkan sebagai sebahagian daripada pakej rangsangan ekonomi khusus bagi menghadapi pandemik Covid-19, Bank Rakyat juga memperuntukan sejumlah RM300 juta dibawah kempen BRCares.

Bantuan itu disalurkan kepada kepada koperasi, Perusahaan Kecil dan Sederhana (PKS), usahawan wanita dan perniagaan mikro serta segmen perniagaan teras runcit yang terjejas akibat pandemik.

“Sebanyak RM50 juta kita khususkan kepada usahawan wanita, RM50 juta untuk usahawan mikro dan RM200 juta kepada koperasi kecil termasuk PKS. Matlamat utama adalah untuk membantu mereka. Malahan kita berikan mereka penangguhan bayaran selama sembilan bulan.

Melangkah ke hadapan, beliau berkata, Bank Rakyat sedang melihat kepada idea untuk membuka beberapa cawangan mini, terutamanya di kawasan luar bandar seperti di Sabah dan Sarawak yang tidak mempunyai perkhidmatan perbankan serta kewangan.- Bernama

See author's posts


Terapkan ‘roh kebajikan’ dalam diri

KUCHING: Warga kerja Jabatan Kebajikan Masyarakat Sarawak (JKMS) disarankan untuk menerapkan ‘roh kebajikan’ dalam diri masing-masing dalam usaha untuk mencapai visi dan misi JKMS.

Menurut Menteri Kebajikan, Kesejahteraan Komuniti, Wanita, Keluarga dan Pembangunan Kanak-kanak, Dato’ Sri Fatimah Abdullah, setiap warga kerja JKMS perlu memiliki rasa empati, belas kasihan, prihatin, kesegeraan, semangat berpasukan dan cara berkomunikasi yang baik demi memberikan perkhidmatan kebajikan yang cekap dan berkesan.

“Kita hendaklah menjiwai ‘roh kebajikan’ yang ada dalam diri kita dan sentiasa memiliki rasa tanggungjawab terhadap tugas yang dilakukan bagi meningkatkan produktiviti,” ujarnya.

Beliau berkata demikian pada Majlis Penghargaan dan Anugerah Perkhidmatan Cemerlang 2019 Jabatan Kebajikan Masyarakat Sarawak di Demak, semalam.

Justeru, pelbagai perkhidmatan ditawarkan oleh JKMS bagi meringankan beban golongan yang memerlukan dalam memastikan JKMS sentiasa memberi fokus kepada kesejahteraan sosial dalam masyarakat.

Antara inisiatif baharu yang dijalankan oleh JKMS pada tahun 2020 adalah seperti Bantuan Khas Pesakit Buah Pinggang, Kenyalang Gold Card (KGC), Bantuan Ikhsan Kematian (BIK) dan Bantuan Khas Ibu Tunggal Fasa Pertama.

Dalam pada itu, Fatimah berkata JKMS kini berhadapan dengan cabaran kekurangan kakitangan dengan Jumlah keseluruhan kakitangan JKM Sarawak ialah 750 orang.

“Nisbah kakitangan kepada klien di peringkat bahagian ialah 1:300 akan tetapi nisbah kakitangan kepada klien di peringkat bahagian misalnya bahagian Dalat lebih menggusarkan memandangkan hanya tiga kakitangan yang berkhidmat akan tetapi perlu menjaga klien sehingga mencecah empat angka,” jelasnya.

Pada majlis tersebut, beliau turut menyampaikan 23 penerima Anugerah Perkhidmatan Cemerlang (APC) pada tahun 2019 yang terdiri daripada kakitangan di peringkat Ibu pejabat, Pejabat Kebajikan Masyarakat Bahagian dan juga institusi kebajikan, penghargaan kepada 14 orang pesara dan Anugerah Pekerja Contoh.

Oleh RYNNA SHA’ERRA

See author's posts


Pegari nama ngalahka munsuh

MAYA kami agi belajar ba sekula ba menua ulu kelia entara taun 1962 ngagai taun 1967 menya, kami endang nadai chukup bup ambika bacha. Nya alai lebuh ke apin tinduk malam ba rumah panjai, iya nya maya kemisi sekula, kami selalu ngasuh orang ke tuai beensera.

Nitih siti ensera, ke mega endang cherita amat udah nyadi, ari niang aki kami bilik sepiak Julung Rembuyan, dulu menya menua tu agi siga laban mayuh munsuh. Lebuh maya nya kitai Iban bemunsuh amat enggau bala Kantu. Nyadi bansa Kantu tu nama menua enggau bansa Iban ke diatu kena pegai Kalimantan, Indonesia, tunga ke ulu sungai Kapuas – diatu laban udah bebaik, sekeda ari bala Dayak Kantu ari menua sepiak nyin udah nyadi pangan, kelebih agi beduduk ari pengerindu main musik.

Menua nya sigi penatai bala kitai Iban apin bala aki ini kitai kelia melunggang pindah ngagai menua Sarawak tu berengkah ari Batang Ai. Nya alai nyangka nya endang bisi laya enggau bansa kitai kini, nadai ga nemu. Niang ini menya pan nadai ga nyebut. Tang ari kelia kitai sigi udah selalu charut enggau bansa Kantu. Sangka aku sida pan takut mega ke bansa kitai.

Laban menua ti siga, bala nembiak Iban maya nya jarang enda nemu megai senyata, abis nadai baka senyata pedang, ilang, nyabur, berayang tauka sangkuh. Sida pan selalu matih diri lalu kekadang beguro enggau orang pungka laki rumah sida empu tauka ari rumah bukai kena nyendiaka diri nangkup munsuh, lebih agi bala Kantu.

Nitihka padah sida niang ini menya, bala kitai Iban pan bisi ga buya ngayau bala kantu, lebih agi bebalaska bala diri ti udah kena bunuh Kantu. Taja pan jarang bisi kayau besai, tang sida selalu ngatur kayau anak, iya nya mina nandang ngayau bejalai tauka ngena perau mit dua tiga buah lalu mina nuntung ngagai rumah panjai ti numbas pemanjai.

Lalu pia mega, sida Kantu ari sepiak nyin pan bisi ga melunggang ngagai menua Iban matak kayau anak ti alai mina bisi dua tiga puluh iku beraban. Nya alai laban kayau anak nya suah agi nyadi, dia bala kitai Iban enggai enda selalu sedia nangkup kayau nya. Tang ukai ninting buah rumah ti bisi sedia baka nya.

Tegal menua ti kurang pengelikun sereta siga, lebuh maya nya mega bala indu kitai Iban di menua tu endang takut bendar turun kediri dalam babas, ke umai tauka begiga lauk ba ai baka mansai enggau pengawa bukai jauh ari rumah. Sida takut amat laban Kantu selalu bisi datai deka mumpung pala sida.

Nya alai lebuh sida ke indu turun ngagai umai, sida selalu minta ulu ka orang lelaki ti berani, ti endang pungka laki lalu sigi besedia enggau keresa perang. Rambau nya kelia, bisi dua iku lelaki di rumah Nasat, ke berani bendar. Dama siku nya Ajau Nyempitau Lembang. Nyadi dama siku nya Janggok Teluk Nyempayang.  Meda Janggok seduai Ajau nya berani, orang indu selalu deka minta uluka seduai turun ke umai.

Nyadi meda baka nya, malu amat sida lelaki ke bukai ti serumah enggau bala sida indu nya.

“Malu endar bala kitai ti lelaki rumah tu, laban bala sida indu selalu minta ulu ka Ajau seduai Janggok. Seduai nya orang diau di rumah bukai. Kati kitai ditu nadai berani siku alah laban seduai nya?” pia ku jaku Tuai Rumah sida.

Nyadi dalam rumah sebuah nya bisi lelaki siku bedama Ranggong. Iya pedis amat ati meda bala indu sida serumah nya selalu deka minta uluka Ajau seduai Janggok.

“Nama guna kita selalu minta uluka seduai nya ti datai ari rumah bukai? Kati semina seduai nya aja ti berani? Aku tu pan berani meh baka seduai nya. Aku tu pan tu pan tau meh nguluka kita turun,” pia ku jaku Ranggong. Sida ke indu nya beperening pangan diri temati kutu enda nyaut.

Nyadi hari siti sida ke indu lalu turun nuju umai sida diuluka Ranggong siku aja. Bala sida lelaki bukai serumah nya nadai deka enggau Ranggong nguluka bala indu ke turun munyi ku nya tadi.

Datai ba umai, sida indu nya lalu mantun.  Benung sida mantun, dia lalu datai meh bala Kantu deka munuh bala sida indu nya. Bala munsuh nya datai ngenyit, datai ari bukit. Sida lalu begau. Bala sida indu nya lalu rari, sereta ngangauka Ranggong.

“Rari kitai! Munsuh datai!” ku sida indu megau pangan diri sereta awakka Ranggong lalu sama ninga. Amat lalu angkat tudah Ranggong ngelaban Kantu ngetanka bala indu sida serumah ke diuluka iya turun. Pama pemerani Ranggong; gasak iya ke atas, peda lalu baka ke ditebas. Jamah iya ka baruh, peda abis labuh. Teruju iya ke ulu, peda abis tingkil dagu. Pantap iya kili, peda abis tingkil ngeli. Dia meh iya enggau naka ulih ngelaban Kantu. Amat nadai tentu nyamai bala Kantu dijamah iya.

Bala Kantu lebih dua puluh iku, lalu Ranggong siku aja ngelaban sida. Udu bebendar iya ngelaban Kantu naanka bala indu.  Udah nya parai Kantu siku dijamah Ranggong.  Iya lalu manjung minta sah kaban. Nadai ga kaban iya datai nyah.  Enda lama udah nya parai ga Kantu siku, lalu manjung ga Ranggong minta tulung. Nadai ga pangan datai nulung.

Makin parai, makin datai ga bala Kantu, Ranggong nyau kirat. Manjung baru ga iya minta bantu, nadai ga orang datai mantu. Udah nya parai baru ga Kantu siku dibunuh iya. Manjung baru ga iya minta saup, minta sah. Tang orang lalu nadai datai nyaup iya. Parau ngapa nyawa tudah tuai ke manjung. Enda mukai-mukai, lebuh nya lalu datai bala burung

tiung mayuh bendar.  Burung tiung enda nemu pemayuh, nyau chapuh dunya. Sida burung tiung nya ukai lima puluh iku tang jauh lebih mayuh ari nya.

Sida datai nya lalu nepan ba puchuk ragai tebelian ti besai bendar. Sereta sida inggap dia sida lalu memunyi.

“Tiung! Tiung! Tiung!” ku sida. Munyi sida nya nyaris bendar. Nyau pechah munyi babas laban sida. Enda nemu  agi penginggar, nyau munyi dunya ti deka pechah.

Ninga burung tiung nya memunyi nyampau penginggar, bala Kantu tekenyit bendar ati. Sida ngumbai bala Ranggong datai mantu.

“Nya bala iya datai! Aram, rari kitai! Siku iya aja enda alah bunuh kitai.  Enti bala datai tentu kitai abis parai. Aram, rari kitai,” pia ku jaku tuai bala Kantu.

Bala sida Kantu ke agi idup rari magang, ngumbai nya bala Ranggong datai ninga panjung iya, lalu datai ngesah iya.

Sida Kantu sigi rari ninga nyawa bala burung tiung ke datai nyah Ranggong. Baka nya meh bala sida Kantu alah jamah Ranggong nanka bala indu. Munsuh amat mayuh, lebih dua puluh iku, lalu Ranggong siku aja ngelaban sida.  Munsuh parai empat, parai lima iku lalu Ranggong nadai telih mimit.

Pulai meh Ranggong enggau sida indu ke diuluka iya. Datai di rumah sida lalu nusui pasal Kantu ke alah jamah Ranggong. Ku sida indu, “Amat berani meh Ranggong. Balat meh pemerani iya. Taja bala Kantu lebih dua puluh iku, sida abis rari dijamah iya. Iya ngelaban sida nadai takut mimit.  Enti Ranggong nadai enggau kami turun tadi, tentu abis kami indu parai dibunuh Kantu.”

Semua Iban sekayu rumah nya lalu muji Ranggong.  Sida lalu ngemesaika iya ngumbai iya sigi berani ngelaban munsuh lebih dua puluh iku. Sida ngelagu pengering iya ke munuh munsuh parai empat, parai lima iku.

Nyadi malam nya, benung Ranggong tinduk, iya lalu bemimpi. Dalam mimpi iya asai ke tepedaka Raja Tiung begamal baka mensia. Ku Raja Tiung bejaku enggau iya, “Tegal sah kami nuan menang, lalu agi idup. Enti bala Tiung enda memunyi di puchuk ragai tebelian tadi, nuan tentu enda taan dijamah Kantu. Sida ke indu mega tentu parai magang dibunuh Kantu. Tegal saup kami tiung sida Kantu rari magang, lalu kita enda parai.”

Udah nya lalu tampung Raja Tiung baru jaku iya, “Nya alai, kenyau ari tu nyentuk ka bala uchu-ambu, ichit-wit nuan jemah ila, enda tau sekali-kali munuh tiung. Kita mega enda tau makai tiung.  Barang sapa lelaki ari purih nuan, enti bisi makai tiung, sida iya deka parai laban besi. Barang sapa indu ari purih nuan, enti bisi munuh tauka makai tiung, sida deka parai beranak.”

Nya alai nyentuk ke sehari tu, agi mayuh kitai Iban bedau ‘mali tiung’. Ba menua pelilih Saratok, baka ba genturung menua orang dilah tanah ba Batang Krian baka Bajau, Abu, Kelua, Selambung enggau Entebu agi tebal bala Iban dia ke mali tiung. Nyangka nya sida tu bala peturun Ranggong kini. Nadai ga niang aki nya nyebut tentang tu.

Nyadi kami ukai peturun Ranggong lalu nadai mali tiung, Kami mali munuh tauka makai baya sereta enggau bala sida petunggal iya baka bayak tauka menarat. Dudi ila aku nyerita pasal nama sempekat danji niang aki kami Manang Belabun menya enggau baya.

Ulih TELESA EMPERAN

See author's posts


Pemain muda menyerlah

SECARA realitinya, bola sepak Bahagian Sri Aman mempunyai ramai pemain muda berbakat yang perlu diberi perhatian.

Kehadiran serta penglibatan mereka mewarnai penganjuran Liga Sri Aman 2021 musim ini membuatkan kita boleh menarik nafas lega memandangkan pemain muda inilah yang akan membarisi skuad senior negeri serta berstatus kelab kelak dengan syarat bakat mereka terus digilap untuk beraksi di tahap lebih tinggi.

Bagi pasukan PC United, tidak kurang hebatnya apabila penyertaan mereka di kancah Liga Sri Aman musim ini membariskan ramai pemain ‘ubi muda’ untuk ditonjolkan dan berkomited mengetengahkan bakat mereka untuk dibawa ke peringkat seterusnya.

Antara pemain ubi muda yang mencuri tumpuan dari skuad PC United, empat pemain mereka yang berusia bawah 23 tahun dilihat begitu cemerlang biarpun telah mengharungi dua perlawanan, sekali gus watak yang dimainkan keempat-empat pemain itu adalah merupakan faktor kemenangan berturut-turut skuad itu setakat ini.

Pemain paling muda PC United, Mohd Iskandar Kumar yang baharu berusia 18 tahun ini memperagakan permainan yang berkualiti, bukan sahaja banyak mencipta ruang kepada rakan sepasukan, malah beliau antara watak penting dalam pasukan terutamanya ‘skill’ yang tinggi dimiliki oleh beliau, menjadikannya antara tumpuan utama peminat-peminat sukan bolasepak di bahagian ini, terutamanya dalam penganjuran Liga Sri Aman.

Penyerang berbadan kecil dan rendah yang bermain di posisi penyerang ini, berazam mahu membuktikan kebolehan yang dimiliki beliau sebagai batu loncatan untuk melangkah ke peringkat yang lebih tinggi selepas ini.

Gaya permainan persis S.Chanturu dikalangan peminat bola sepak bahagian Sri Aman, Muhd Hazil Arffan Kipli yang berusia 20 tahun memiliki kemahiran serta larian seperti ‘Lipas Kudung’.

Muhd Hazil Arffan yang merupakan ‘mesin gol’ PC United, menjaringkan sebanyak tiga gol setakat ini dalam saingan Liga Sri Aman, dilihat penyerang yang bakal bersinar dan andai terus digilap dan diasah sehingga menjadi pemain bintang, pemain ini mampu membuktikannya.

Bagi pemain sayap kanan yang berusia 22 tahun, Awang Syukri Awang Sarbini, adalah juga merupakan penyerang berbisa skuad PC United dengan larian serta rembatan kencang membuatkan pertahanan lawan sering gerun dengan kehadiran beliau di dalam padang.

Justeru itu, pemain muda yang mudah dikenali rakan dengan nama ‘Dedek’ ini adalah pemain yang paling konsisten dan antara kreaktor paling cemerlang di bahagian serangan dalam skuad itu, serta sering berada di dalam kesebelasan utama PC United.

Amat wajarlah pemain ini diberi peluang dan diketengahkan ke peringkat yang lebih tinggi lagi, tidak mustahil penyerang berbakat ini satu hari kelak akan menjadi ‘permata’ yang bernilai jika diber peluang untuk bermain dalam skuad berstatus kelab Sarawak United atau Kuching City FC.

Bagi pemain kental PC United, Mohamad Khairolazman Abdul Razak, 23, antara faktor mengapa beliau antara pemain ‘ubi muda’ yang turut menjadi tumpuan adalah kerana beliau yang mesra dipanggil ‘Iguk’ oleh rakan-rakannya, boleh beraksi dalam dua atau tiga posisi.

Watak yang dimainkan oleh Iguk iaitu pemain yang boleh bermain dalam dua atau tiga posisi itu adalah merupakan kelebihan kepada beliau yang mempunyai ciri-ciri permainan berkemahiran individu yang amat tinggi dan kekreatifan, antara pemain yang sentiasa diberi peluang untuk kesebelasan utama pasukan PC United.

Pengurus pasukan PC United, Wan Mohd Mirzan Wan Hanafi berkata, tiada pemain bertaraf bintang namun kelibat pasukan itu menyertai Liga Sri Aman musim ini mempunyai misi penting untuk membangunkan pemain ubi muda.

Lebih membanggakan katanya, salah seorang pemain paling muda mereka, Mohd Sabri Sapiee, 17, yang dikenali sebagai ‘Ayoi’ telah diserap serta menjalani latihan bersama skuad SSC Kuching U-19.

“Itulah misi utama pasukan PC United bagi musim ini, melalui fasa pembikinan dengan agenda utama mengetengahkan bakat-bakat muda melalui medium penyertaan pasukan ini dalam saingan Liga Sri Aman.

“Perkhabaran yang baik juga diterima skuad ini apabila seorang pemain paling muda, Ayoi telah diserap dalam skuad SSC Kuching U-19.

“Berita ini amat menggembirakan skuad PC United serta pengurusan dan barisan kejurulatihan diketuai pemilik pasukan PC United, Kelvin Chung, ketua jurulatih, John Ali dan dibantu dua penolong jurulatih, Jaffary Hamdan dan Martin Biju serta jurulatih kecergasan, Bennet,” ujarnya.

Oleh ADI SAFARMAN

See author's posts


Jangan ada ‘anai-anai’ dalam pentadbiran

JAWATANKUASA SURAU… Datuk Patinggi Tan Sri Abang Johari Tun Openg menyerahkan surat pelantikan pengurusan Surau Darul Ehsan Tun Abang Haji Openg di Limbang, semalam.

LIMBANG: Premier Sarawak, Datuk Patinggi Tan Sri Abang Johari Tun Openg semalam memberi amaran supaya tiada budaya ‘anai-anai’ dalam pentadbiran negeri ini.

Katanya, Sarawak akan sentiasa selamat selagi tidak ada budaya negatif itu yang hanya cantik di luar tetapi menyebabkan kerosakan dalaman pada pentadbiran negeri.

“Negeri yang mempunyai pemimpin yang bersifat ‘anai-anai’ akan memberi kesan buruk kepada rakyat.

“Alhamdulillah negeri Sarawak tidak mempunyai ‘anai-anai’,” katanya pada majlis perasmian Surau Darul Ehsan Tun Abang Haji Openg Kampung Bunga Raya di sini semalam.

Abang Johari bagaimanapun berkata, Sarawak mempunyai kestabilan politik kepada kepemimpinan yang mendapat kepercayaan rakyat.

“Kita mempunyai kestabilan politik yang baik dan kita berdoa agar Kuala Lumpur mempunyai politik yang stabil…. jangan ada Perdana Menteri  dalam tempoh tiga tahun, ini berbahaya.

“Tetapi Sarawak mempunyai kepemimpinan (yang baik) dan  rakyat memberi kepercayaan kepada ‘anak Limbang’ ini  mentadbir Sarawak,” katanya.

Beliau juga amat yakin dengan barisan kepemimpinan sedia ada yang perlu dilatih supaya melalui latihan itu akan membentuk kepemimpinan berkualiti tinggi kerana mereka tidak mempunyai sifat ‘anai-anai’ dalam mentadbir negeri ini.

Abang Johari berkata, selepas beliau mengambilalih kepemimpinan daripada Pehin Sri Adenan Satem dan mendapat keyakinan rakyat berbilang kaum dan agama, ia terus memberi semangat untuk bekerja keras membangunkan Sarawak.

Katanya, walaupun baharu mentadbir Sarawak dalam tempoh lima tahun tetapi beliau mempunyai perancangan untuk membangunkan infrastruktur jalan raya hingga ke Lawas di bawah Agensi Pembangunan Wilayah Utara (NRDA) dengan peruntukan RM1.5 bilion untuk membangunkan bahagian ini.

Mengakui kelewatan beberapa projek utama di Limbang seperti projek Tebingan Sungai Limbang dan jambatan Limbang yang dilihat  mula menampakkan kemajuan.

“Jika siap jambatan, ada pelan utama  untuk Limbang, bagi pembangunan di kawasan  di seberang sungai.

“Ini pelan utama jangka panjang, dengan ada jalan yang akan dibangunkan dibawah NRDA, sudah tentu Limbang dan Lawas akan disambung dengan jalan baik termasuk di Gunung Buda,” katanya.

Abang Johari yang lahir di Limbang turut mengimbas kenangan ketika mengikut ayahnya sebagai pegawai daerah ketika berkhidmat hingga 1951.

“Umur lapan bulan saya balik ke Kuching. Saya masih ingat bidan yang bernama mak Mariam menyambut kelahiran saya  di dunia, terima kasih keluarga mak Mariam,”katanya terharu.

Beliau berkata, Sarawak mempunyai rakyat berbilang kaum dan agama, hidup dalam keadaan aman dan menghormati satu dengan lain.

“Dalam Islam kita perlu adil dengan semua rakyat dibawah pemerintahan dan jagaan kita.

“Dalam sejarah Islam ada Piagam Madinah, Rasulullah mewujudkan satu cara memerintah dan menjaga  rakyat berbilang kaum,” katanya.

Beliau berkata, Sarawak tidak  mempunyai masalah dari sudut mentadbir dan membangun rakyat berbilang kaum dan agama,hingga hari ini kerana berpandukan  Piagam Madinah, dalam memberi khidmat bakti kepada Sarawak.

Abang Johari juga optimis, Sarawak akan mampu melangkah jauh dengan ada modal insan yang berpengetahuan tinggi dan intelek yang lahir daripada pembiayaan biasiswa Ibnu Khaldum.

Selain itu, katanya, pembentangan usul Dana Berdaulat Negeri Sarawak pada November ini juga akan memastikan masa depan Sarawak dari sudut ekonomi akan terus kukuh demi masa depan generasi anak-anak Bumi Kenyalang.

Hadir sama Menteri Pelancongan, Industri Kreatif dan Seni Persembahan, Dato Sri Abdul Karim Rahman Hamzah; Timbalan Menteri Pembangunan Luar Bandar, Datuk Hasbi Habibollah; Timbalan Menteri Pemodenan Pertanian dan Pembangunan Wilayah, Datuk Dr Abdul Rahman Ismail; Ahli Dewan Undangan Negeri (ADUN) Batu Danau Paulus Palu Gumbng; Residen Bahagian Limbang Sebi Abang dan kenamaan lain.

Oleh ADENG EDRUS

See author's posts


SEB bongkar kes kecurian elektrik terbesar

KUCHING: Satu lagi kes kecurian bekalan elektrik dibongkarkan oleh Sarawak Energy (SEB) dan Kementerian Utiliti Sarawak di sebuah kilang yang tidak berpenghuni di Demak Laut, Kuching dalam operasi yang diadakan bulan ini.

SEB dalam kenyataan berkata, ia merupakan kes kecurian elektrik terbesar yang melibatkan perlombongan mata wang di Sarawak sehingga kini.

Menurutnya, operasi tersebut dicetuskan oleh maklumat awam, membawa kepada penemuan lebih daripada 1,200 server perlombongan mata wang kripto kilang.

“Pemeriksaan di lokasi oleh pasukan teknikal Sarawak Energy juga membawa kepada penemuan kabel paip langsung yang disambungkan secara haram ke sistem pengedaran elektrik yang dipasang oleh operator.

“Didapati bahawa operator mencuri elektrik dengan menghubungkan dari pencawang voltan tinggi yang berdekatan. Tenaga elektrik yang digunakan tidak didaftarkan oleh meter elektrik,” katanya.

Kenyataan itu berkata, Sarawak Energy dianggarkan telah mengalami kerugian lebih dari RM300,000 sebulan dalam penggunaan elektrik yang tidak berdaftar sepanjang operasi mata wang kripto.

Jelasnya, semua pelayan dan aksesori perlombongan mata wang kripto dirampas, dan kabel penoreh langsung haram dibongkar sebagai bukti kecurian elektrik dan laporan polis dibuat untuk siasatan lanjut.

“Pengendali akan didakwa kerana mencuri elektrik di bawah Seksyen 33 (5) Ordinan Elektrik, yang membawa hukuman hingga RM100,000 dan atau penjara lima tahun jika didapati bersalah.

“Kegiatan perlombongan mata wang kripto dijalankan 24 jam sehari dan memerlukan sejumlah besar elektrik untuk menggerakkan operasi mereka.

“Apabila sambungan elektrik dirosakkan dan bekalan elektrik langsung diketuk dari sumber untuk memintas bacaan meter, sistem rangkaian elektrik berlebihan sehingga menyebabkan pemadaman atau voltan rendah yang boleh merosakkan peralatan dan mempengaruhi pelanggan berdekatan.

Katanya lagi, pihak Kementerian Utiliti Sarawak dan Polis serta Sarawak Energy akan terus mencari dan mengesan pengusaha perlombongan mata wang kripto yang mencuri elektrik untuk memaksimumkan keuntungan mereka dengan mengorbankan keselamatan awam.

“Mencuri elektrik adalah jenayah berbahaya. Pelanggan dinasihatkan untuk tidak mempercayai penyedia perkhidmatan yang mengaku dapat mengurangkan bil elektrik atau membenarkan pemilik premis menikmati elektrik tanpa had melalui gangguan meter.

“Pasukan pemeriksaan meter dilatih untuk mengesan pelbagai kaedah kecurian elektrik sebagai sebahagian daripada usaha Sarawak Energy untuk membendung kecurian elektrik,” katanya lagi.

Orang ramai sangat digalakkan untuk melaporkan sebarang aktiviti perlombongan mata wang kripto yang disyaki di kawasan kejiranan atau bangunan terbengkalai mereka ke pusat perkhidmatan pelanggan Sarawak Energy di talian 1300-88-3111 atau e-mel di customercare@sarawakenergy.com. Semua maklumat yang diterima akan dirahsiakan.

See author's posts


10 pensyarah KVB lawat PMU

MUKAH: Seramai 10 pensyarah dari Kolej Vokasional  Bintulu (KVB) melawat Politeknik Mukah Sarawak (PMU) pada Jumaat lalu.

Rombongan  diketuai oleh Timbalan Pengarah (Akademik) KVB, John Atung,  berharap untuk memperolehi pengetahuan  tentang pengurusan jabatan dalam pelaksanaan pengajaran dan pembelajaran serta penilaian dan pentaksiran.

Antaran lain adalah pendedahan dalam pengurusan stor, aset dan inventori serta penyelenggaran, penjaminan kualiti dan Akta Keselamatan dan Kesihatan Pekerjaan (OSHA) dan pelaksanaan projek tahun akhir dan On Job Training.

Sementara itu, Pengarah PMU, Dullah Muluk, yang menyambut kehadiran mereka berkata, pihaknya sentiasa mengalu-alukan kerjasama sedemikan.

“Dengan kerjasama sebegini kita dapat menaikkan nama PMU dan KVB demi untuk memberi semangat dan dimensi baharu untuk pensyarah bengkel Teknologi Awam bagi memantapkan lagi persiapan akreditasi penuh Malaysia Board of Technologists( MBOT),” ujarnya.

Terdahulu, John menjelaskan antara objektif lawatan tersebut adalah bagi memenuhi keperluan akreditasi penuh MBOT untuk menjalankan lawatan penanda aras ke institusi pengajian yang lain dan meningkatkan persediaan pensyarah bengkel dari segi persiapan fail yang berkaitan.

Di samping itu, ia boleh  menambah pengetahuan pensyarah bengkel berkaitan persekitaran bengkel Jabatan Kejuruteraan Awam di PMU.

“ Kerjasama dan bertukar maklumat amat penting demi untuk meningkatkan pengetahuan dan persediaan pensyarah dalam menjayakan akreditasi penuh  MBOT  bagi program Pembinaan di KVB.

Turut hadir, Timbalan Pengarah Politeknik Mukah,  Iskandar Reduan, Ketua Jabatan Kejuruteraan Awam PMU, Norhayati  Abd. Wahab, Ketua Jabatan Teknologi Awam KV, Plawun Kimli, Ketua Program Teknologi Pembinaan KV, Nurazilla Ahmad Bohari dan pensyarah dari jabatan masing-masing.

See author's posts


Lelaki ngenakut deka munuh indai didawa

MELAKA: Seiku orang dagang ngaku diri enda salah ba Kourt Majistret kemari lebuh dituduh ngenakut deka munuh indai iya empu kena Hari Empat ke udah.

Iya ke dituduh, Muhammad Shaifulzaini Pazeli, 28, ngaku diri enda salah ba mua Majistret Muhammad Nazrin Ali Rahim.

Apai tiga iku anak nya didawa ngaga jenayah ngenakutka Noor Jahan Beevi Abdul Jabar, 48, ngena jaku deka munuh mansa ba rumah di Taman Tun Rahah, Ayer Keroh urung pukul 7.30 malam, 25 Jun ke udah.

Iya didawa nitihka Seksyen 506 Kanun Keseksaan ke tau ngasuh dijil maksimum dua taun tauka diukum tauka kedua-dua nya lalu enti chara ngenakut tau ngasuh mai mati tauka bakal iya ulih dijil tujuh taun tauka diukum tauk kedua-dua nya enti ditemu salah.

Dulu ari nya Sapit Pendakwa Raya, Anis Najwa Nazari merambu iya ke dituduh diberi jamin RM5,000 nyengkaum seiku penjamin, tang iya ke dituduh nadai diarika luyar ngapil ngambika jamin dikurangka laban iya nanggung anak enggau bini.

Majistret Muhammad Nazrin ngemendarka Muhammad Shaifulzaini diberi jamin RM2,500 nyengkaum seiku penjamin sereta siti atur, iya enda ulih ngachau indai iya agi.

Kourt netapka 13 Ogos deka nyebut kes nya baru nyengkaum maduka seiku luyar.

See author's posts


Inisiatif pertama di dunia

KUCHING: Kerajaan Sarawak bergabung dengan Indeks Kelestarian Destinasi Global (GDSI) untuk Acara Perniagaan dan Pelancongan dengan melancarkan Program Perkongsian GDSI – Wilayah Sarawak (Rakan GDSI-Sarawak) dalam usaha ke arah kelestarian di bawah Strategi Pembangunan 2030 Pasca Covid-19 (PCDS 2030).

Menteri Pelancongan, Kesenian dan Kebudayaan, Datuk Abdul Karim Rahman Hamzah berkata GDS-Index adalah alat pengukuran untuk menilai kelestarian Sarawak untuk acara perniagaan dan pelancongan pada skala global.

Katanya, ini adalah sebahagian daripada Strategi Pembangunan Post Covid-19 untuk Pelancongan, di mana kita berhasrat untuk menjadikan Sarawak sebagai destinasi utama pelancongan ekopelancongan dan perniagaan menjelang 2030.

“GDSI tidak akan menjadi komitmen jangka pendek, ia adalah rancangan masa depan kita untuk memperluaskannya ke bandar-bandar lain seperti Sibu, Miri dan dari masa ke masa akan ke bandar-bandar besar lain di Sarawak.

“Dengan sukacitanya saya mengumumkan bahawa inisiatif Sarawak adalah yang pertama di dunia untuk Malaysia dalam acara perniagaan dan pelancongan. Kita (Sarawak) adalah salah satu daripada 75 destinasi progresif di dunia untuk melaksanakan projek ini,” katanya.

Beliau berkata demikian pada majlis sidang media Indeks Keberkesanan Destinasi Global (GDS-INDEX) Acara Pelancongan dan Perniagaan Sarawak di Hotel Imperial, Kuching, semalam.

Abdul Karim berkata, indeks memberi keuntungan lebih daripada sekadar acara perniagaan dan pelancongan malah ia akan menyokong setiap industri di Sarawak untuk mengamalkan amalan kelestarian yang baik untuk menjadikan Sarawak lestari bagi pelawat dan tempat untuk semua orang tinggal.

“Sistem yang terbukti dan dipercayai seperti ini akan memberi kita maklumat dan alat yang diperlukan untuk membantu kita membuat keputusan yang lebih baik, memperbaiki strategi perniagaan, memupuk kolaborasi dan inovasi, dan mempromosikan Sarawak pada skala yang lebih tinggi yang menguntungkan di dunia masa kini.

“Untuk acara perniagaan dan pelancongan, langkah kita ke arah masa depan yang lestari akan mendorong kewujudan dan penjenamaan Sarawak di seluruh dunia.

“Ini akan memberi kita kekuatan untuk membuat kisah destinasi yang kuat dan meletakkan Sarawak sebagai role model yang berpotensi untuk destinasi peringkat kedua yang lain untuk melaksanakan tindakan serupa,” ujarnya.

Tambahnya lagi, Sarawak akan dinilai berdasarkan 71 petunjuk di 4 bidang utama iaitu prestasi persekitaran, prestasi kemajuan sosial, prestasi pembekal destinasi, dan prestasi pengurusan destinasi.

“Sehingga kini, kita sedang dalam proses penyatuan data dan mengharapkan hasil prestasi akan dikeluarkan pada akhir Oktober, jika tidak lebih awal. Daftar masuk dua tahunan akan diadakan untuk menyusun keputusan, cadangan, dan mengemas kini dasar yang mendorong janji komitmen dari semua pihak dan pihak berkepentingan yang terlibat.

“GDS-Index selaras sepenuhnya dengan Matlamat Pembangunan Lestari (SDG) dan Kriteria Destinasi Majlis Pelancongan Lestari Global (GSTC) di mana bandar Kuching telah dipilih sebagai projek perintis untuk Sarawak,” katanya.

Sehubungan itu, beliau meminta agar semua bekerjasama untuk menjadikan Sarawak sebagai tempat bertemu, bekerja, dan tinggal.

“Bersatu dengan fikiran terbuka dan kesediaan untuk memiliki peranan ini sangat penting untuk menjadikan kelestarian menjadi kenyataan bagi Sarawak,” katanya lagi.

Oleh  JEAKQLEYN YACHO

See author's posts


Sembilan polis terima penghargaan

MIRI : Seramai sembilan anggota polis Bahagian Miri menerima sijil penghargaan kerana mempertahankan integriti dengan menolak rasuah.

Sijil penghargaan itu disampaikan oleh Ketua Polis Daerah, Asisten Komsioner (ACP) Lim Meng Seah yang mewakili Pesuruhjaya Polis Sarawak, Datuk Aidi Ismail pada Majlis Perhimpunan Bulanan Ibu Pejabat Polis Daerah (IPD) Miri di sini, semalam.

“Saya ingin mengucapkan tahniah dan syabas kepada anggota yang menerima sijil ini kerana menaikkan imej Polis DiRaja Malaysia (PDRM) dalam memerangi rasuah,” kataya pada majlis tersebut.

Pada majlis sama, Lim turut menyampaikan sijil Anugerah Perkhidmatan Cemerlang Tahun 2019 kepada 37 penerima yang terdiri daripada pegawai kanan, pegawai pangkat rendah dan pegawai awam IPD Miri yang mempamerkan prestasi kerja cemerlang .

Selain itu, beliau turut menyampaikan sijil Anugerah Integriti PDRM Tahun 2020 kepada seorang penerimanya, Yanti Amir.

Lim merakamkan turut penghargaan kepada pegawai kanan dan pegawai pangkat rendah Jabatan Siasatan Jenayah (JSJ) Daerah Miri kerana berjaya menumpaskan satu geng ragut,dua geng curi motosikal, dua geng pecah rumah dan satu geng curi kabel yang aktif baru-baru ini.

Majlis itu diakhiri dengan persembahan gimik rusuhan daripada anggota Unit Tempur Ringan (LSF) yang tamat menjalani latihan LSF semalam.

Seramai 24 anggota Unit LSF menjalani latihan berkenaan sejak 8 September lepas.

Oleh Liong Chai Ling

See author's posts


Permulaan untuk bangkit

KEMENANGAN yang diraih selepas mengejutkan Sarawak United FC 2-0 hujung minggu lalu, dijadikan titik tolak kebangkitan dan suntikan semangat kepada skuad PDRM FC selepas ini.

Ketua jurulatih PDRM FC, Wan Rohaimi Wan Ismail memberitahu, ia sekali gus kepada permulaan dan perubahan buat skuad The Cops itu mendaki carta Liga Premier musim ini.

“Kemenangan ini menjadi titik tolak kepada kebangkitan serta suntikan semangat serta permulaan kepada cabaran pasukan ini untuk kembali bersaing merebut kedudukan terbaik carta liga selepas ini.

“Lebih manis tiga mata diraih ke atas pasukan lawan  yang kini berada di persada liga dan di puncak prestasi mereka,” katanya pada sidang media selepas perlawanan, kelmarin.

Wan Rohaimi turut mengakui masih memerlukan masa bagi mengembalikan prestasi terbaik selepas mengambil tugas selaku pengendali sejak awal April lalu.

Justeru, beliau sudah mengenal pasti kelemahan ketara selepas dua perlawanan dengan JDT II dan Perak FC II sebelum aksi menentang Sarawak United, yang mana barisan pemain gagal mencari penyudah berkesan selain kawalan bola yang kurang baik memudahkan lawan merembat peluang yang ada menguasai perlawanan.

“Selepas mengharungi tiga perlawanan, saya sudah nampak banyak perubahan positif dan kelemahan khususnya di bahagian serangan apabila pemain masih kurang kreativiti untuk mencipta peluang.

“Namun, kita sudah melakukan penambahbaikan untuk cuba mengatasi masalah seumpama itu dalam aksi akan datang dan percaya barisan pemain dapat pamer aksi yang lebih matang selepas ini.

“Cuma saya datang ke sini, dengan misi bukan untuk mengubah semuanya dalam sekelip mata dan berharap dapat memberi ruang untuk berkarya bagi mengubah prestasi pasukan ini dengan lebih baik,” ujarnya.

Baginya, dia amat berpuas hati dengan komitmen semua pemain yang bermati-matian memperoleh tiga mata berharga ketika menentang Sarawak United Jumaat lalu, walaupun berdepan reputasi hebat skuad tuan rumah.

“Mungkin Sarawak United turun tanpa kekuatan sebenar kerana hilang beberapa tonggak namun pemain kami mengambil peluang dengan begitu positif untuk mengejutkan mereka,” tegasnya.

Bekas pemain kebangsaan itu menyatakan akan mengekalkan formasi 4-3-3 untuk pasukan berkenaan, cuma `game plan’ bakal berbeza ketika berdepan setiap lawan sama ada di laman sendiri atau sebagai pelawat.

Apa pun, Wan Rohaimi jelas merendah diri dengan perubahan pasukan terbabit sejak mula mengambil alih skuad berkenaan awal April lalu.

Beliau berkata, dia masih dalam proses pembelajaran namun pengalaman yang dikutip sebagai pemain, jurulatih Program Pembangunan Bola sepak Negara (NFDP) dan skuad Piala Presiden Pulau Pinang akan digunakan sebaik mungkin untuk merubah penampilan skuad terbabit.

“Tempoh 12 hari sebelum berdepan Negeri Sembilan selepas ini akan digunakan untuk pemulihan kecederaan, keserasian dan persefahaman pasukan,” ujarnya.

Terdahulu, jurulatih berpengalaman, Mat Zan Mat Aris hanya sempat mengendali lima perlawanan PDRM yang beraksi di Liga Premier sebelum dipecat oleh pasukan itu pada Mac lalu dan tempatnya diganti oleh bekas pemain kebangsaan, Wan Rozaimi Wan Ismail yang dilantik serta merta.

Memiliki pengalaman sebagai jurulatih pembangunan selama 10 tahun di NFDP dan Pulau Pinang, Wan Rohaimi diharap dapat membentuk skuad Sang Saka Biru untuk mencabar kejuaraan di Liga Perdana pada musim ini.

Oleh ADI SAFARMAN

See author's posts


Bekas wartawan terima bantuan

KOTA BHARU: Sempena Aidilfitri ini, Kelab Media Kelantan Darulnaim (Kemudi) dan sebuah syarikat farmasi menyampaikan bantuan kepada seorang bekas wartawan Berita Harian (BH) Azman Mahmood, 57, yang mengalami sakit saraf kronik sejak empat tahun lepas.

Azman yang turut menderita akibat penyakit kencing manis dan masalah buah pinggang menerima sumbangan berupa wang tunai dan keperluan asas di rumahnya di Kampung Hutan Pasir, Ketereh di sini, semalam.

Pengarah Urusan I Medikal Farmasi Sdn Berhad Hasnah Zakaria berkata, sumbangan itu adalah sebahagian daripada tanggungjawab sosial korporat (CSR) pihaknya untuk membantu meringankan golongan yang memerlukan.

“Hari ini kita rasa terpanggil untuk menyokong usaha yang dilakukan oleh Kemudi menziarahi Azman, dan pihak kami turut serta bagi menyampaikan sumbangan, dan berharap sedikit sebanyak ia dapat meringankan beban beliau,” katanya kepada pemberita.

Sementara itu, isteri Azman, Nor Sakinah Mohd Nor, 60, bersyukur menerima bantuan itu ketika suaminya kini berada dalam keadaan uzur.

Beliau berkata suaminya yang sudah 17 tahun berkhidmat sebagai wartawan BH menamatkan perkhidmatan pada tahun 2017 selepas menghidap penyakit berkenaan termasuk penyakit buah pinggang yang kini sudah berada di tahap empat.

“Akibat daripada itu, suami saya sukar berjalan selain lemah separuh tubuh di sebelah kanan dan juga turut mengakibatkan mata kanannya menjadi kabur,” katanya.

Sementara itu, Presiden Kemudi Shahnun Hanif Abdulah Suhaimi berkata Kemudi berbesar hati menerima tajaan I Medikal Farmasi yang tampil membantu Azman.

Katanya, di bulan Ramadan ini pihaknya akan meluaskan lagi sumbangan kepada beberapa lagi bekas wartawan yang terjejas dan sudah uzur.

“Dengan adanya sumbangan daripada badan bukan kerajaan (NGO) ini ia membuktikan ada pihak lain yang menghargai jasa wartawan dan pihak kelab juga tidak pernah melupakan jasa bekas-bekas ahli yang terlibat,” katanya. — Bernama

See author's posts


Tarif elektrik akan diumum, tetap utamakan rakyat

KUALA LUMPUR: Kerajaan memberi jaminan bahawa kajian tarif elektrik yang akan diumumkan kemudian masih memberi keutamaan kepada rakyat, kata Menteri Tenaga dan Sumber Asli Datuk Dr Shamsul Anuar Nasarah.

Menurutnya ini sejajar usaha kerajaan yang sentiasa mengkaji tarif tenaga yang bersesuaian.

“Bagi tarif ini, mesti ada tempoh (khusus) untuk kajian yang kita buat. Insya-Allah kita akan buat pengumuman mengenainya selepas ini,” katanya pada sidang media di Putrajaya, hari ini.

Beliau berkata demikian ketika ditanya mengenai semakan semula kadar elektrik bagi pengguna domestik yang dikatakan masih tinggi pada waktu ini.

Sementara itu, Ketua Pegawai Eksekutif Suruhanjaya Tenaga, Abdul Razib Dawood yang turut hadir pada sidang media sama berkata pihaknya mengambil maklum mengenai isu membabitkan tarif elektrik berkenaan.

Beliau menjelaskan, kadar tarif itu ditetapkan berdasarkan mekanisme ‘Incentive Based Regulations’ atau IBR iaitu Kawal Selia Berasaskan Insentif.

“Setiap pusingan IBR itu, tentulah ada unsur-unsur kajian berhubung struktur tarif dan sebagainya,” jelasnya.

Terdahulu, Shamsul Anuar mengumumkan Bantuan Prihatin Elektrik tambahan berjumlah RM942 juta yang dijangka memanfaatkan empat juta pengguna domestik.

Bagi pengguna industri, bantuan kekal seperti di dalam pengumuman Pakej Rangsangan Ekonomi Prihatin Rakyat (PRIHATIN) buat masa ini, katanya.

Pada 27 Mac lepas, kerajaan mengumumkan diskaun penggunaan elektrik sebanyak 15 peratus kepada sektor dan perniagaan yang terjejas antaranya syarikat perhotelan, agensi pelancongan, penerbangan tempatan, pusat beli-belah, konvensyen dan taman tema.

Bagi sektor industri lain, komersial dan pertanian tertentu, kerajaan memberi diskaun sebanyak dua peratus untuk penggunaan elektrik bagi tempoh enam bulan seterusnya.

Selain itu, diskaun penggunaan elektrik sebanyak 15 peratus ke 50 peratus diberikan kepada pengguna domestik- Bernama

See author's posts


Bantahan sekatan ketat China isu Covid-19

BEIJING: Warga Beijing memaksa diri mengharungi dingin malam untuk menyertai perhimpunan membantah sekatan ketat China terhadap COVID-19 dan memberi penghormatan terhadap mangsa yang maut dalam tragedi kebakaran di Urumqi.

Dalam tempoh beberapa jam saja, ratusan orang berkumpul di tebing sungai Liangma sewaktu suhu hampir membeku dan wartawan AFP di lokasi menyaksikan, ramai yang memegang kertas putih kosong, tanda simbolik bantahan terhadap penapisan maklumat.

Ada juga yang menyalakan lilin dan lampu dengan jambangan bunga diletakkan serta sekeping kertas putih bertulis ‘untuk mangsa yang terkorban dalam kebakaran Urumqi pada 24 November’.

Protes mulai memuncak di seluruh Shanghai dan Beijing ekoran kebakaran maut di Urumqi, ibu kota wilayah barat Xinjiang – kematian yang didakwa berlaku kerana perintah berkurung yang ketat menghalang perkhidmatan kecemasan sampai kepada mangsa tepat pada masanya.

“Kami semua rakyat Xinjiang! Hidup orang Cina! Hidup rakyat!” laung mereka yang berhimpun di tepi sungai, semalam.

“Saya di sini untuk masa depan saya. Anda perlu berjuang untuk masa depan anda sendiri.

“Saya tidak takut kerana kami tidak melakukan apa-apa kesalahan, kami tidak melanggar mana-mana undang-undang. Semua orang bekerja keras untuk hari esok yang lebih baik,” kata seorang wanita berusia dua puluhan bernama Tian kepada AFP.

Selain laungan itu, mereka dengan lebih jelas menentang dasar Sifar COVID-19 China malah menjerit: ‘Tidak rela jalani ujian asid nukleik, kami mahukan makanan!’

Beberapa yang lain melaungkan slogan bagi mengingatkan tragedi yang dikaitkan dengan peraturan ketat anti-COVID China.

“Jangan lupa mereka yang maut dalam nahas bas Guizhou… jangan lupa kebebasan,” kata seorang merujuk kepada kemalangan pada September lalu apabila bas yang mengangkut penduduk ke kemudahan kuarantin COVID-19 kemalangan, mengorbankan 27 penumpang.

“Ingat… wanita hamil Xi’an yang meninggal dunia, mereka yang tidak dapat mendapatkan rawatan perubatan di Shanghai,” kata seorang lagi.

Bagaimanapun, suasana protes sebahagian besarnya tenang, tetapi sekurang-kurangnya puluhan kereta polis diletakkan di jalan sekitar dan beberapa pegawai polis berjalan melalui orang ramai, merakam adegan itu.

Beberapa orang muda turut membuat ucapan, manakala yang lain menjerit slogan menuntut ‘kebebasan seni’ dan ‘kebebasan untuk menulis!’

Malah, pemandu kenderaan juga dilihat membunyikan hon sebagai tanda sokongan kepada penunjuk perasaan ketika mereka memandu di jalan berhampiran.

Wartawan AFP turut melihat polis cuba menyuraikan orang ramai sebelum jam 10:30 malam (waktu tempatan) namun mereka tetap berdiri teguh manakala kereta yang lalu lalang terus membunyikan hon.

Akibatnya, pihak berkuasa terpaksa menyekat jalan untuk menghalang kenderaan dan kira-kira jam 1.45 pagi, kira-kira 100 anggota polis tiba-tiba berarak ke arah orang ramai.

Puluhan penunjuk perasaan bersurai tetapi sekumpulan kecil iaitu kira-kira 100 orang kekal berdiri di bawah jambatan dengan sebahagian daripada mereka cuba membuat provokasi.

Tidak lama kemudian lebih banyak polis separa tentera datang dan ia mencetuskan kebimbangan berlakunya keganasan dan mendorong kira-kira separuh penunjuk perasaan meninggalkan lokasi itu dengan tergesa-gesa. – AFP

See author's posts